Дунё мамлакатларида ўртача маош қанча? — Sof.uz\nЖАҲОН 11,706,051 6,616,900 539,563\nЎЗБЕКИСТОН 10,362 6,628 37\nДунё мамлакатларида ўртача маош қанча?\n23.05.2018 13:52 116 Иқтисод\n“Инвесторлар мактаби” портали Евростат, Халқаро меҳнат ташкилоти, Иқтисодий ҳамкорлик ташкилоти маълумотларига асосан, 2017 йилда дунё мамлакатларида ўртача маош қанча бўлгани ҳақидаги маълумотларни чоп этди.\nУнга кўра, дунё бўйича энг юқори маош Швейцарияда экан – 3855 доллар, кейинги ўринда Норвегия — 3781 доллар ва Люксембург – 3565 $. АҚШда – 3120 доллар, Германияда – 2958 $, Японияда – 2865 доллар, Жанубий Кореяда – 2100 доллар, БААда – 1620 доллар, Туркияда – 996 доллар ва ҳо казо.\nРоссия ушбу рейтингда 615 доллар ўртача маош билан 157 ўринни эгаллаб турибди. Қозоғистонда ўртача маош – 480 доллар, Беларусда – 375 доллар, Туркманистонда – 320 доллар, Ўзбекистонда – 235 доллар, Тожикистонда – 110 доллар.\nРейтингнинг энг сўнгги қаторларидан Конго — 27 доллар, Малави – 22 доллар, Зимбабве – 21 доллар, каби мамлакатлар ўрин олган.\nдунё маош Глобал иқтисодиёт ойлик маош\nШайх ҳазратлари нега Ўзбекистондан чиқиб кетишга мажбур бўлган эди?\n4.07 12:37 9971\nШайх Муҳаммад Содиқ ҳазратларининг Ислом Каримов билан муносабатлари қандай эди?\n4.07 12:51 5738\nTelegram'нинг Android-иловасида яширин фойдали функция топилди\n4.07 13:01 1887\n«Қизил», «сариқ» ва «яшил» ҳудудлар янгиланди\nКеча, 15:09 1760\nИИВ телеграм орқали вирусли дастур тарқатилганидан огоҳлантирди\nКеча, 12:25 1035\nКоронавирус - пластик буюмларнинг ҳаётга қайтиши (фотожамланма)\n3.07 12:00 430 Жаҳон\n“Ўзбекнефтгаз “ ва Геология қўмитаси ўртасида сарсон “Ўзбекгеофизика” ишчилари уч йиллик ҳақини қачон олади?\n23.06 10:39 1072 Колумнистлар\nДунёда коронавирусдан вафот этганлар сони 100 мингдан ошиб кетди\n11.04 10:59 223\n25.03 14:40 3033


Мўминнинг бахти – oliymahad.uz\nМўмин банда учун иймони тақозо қиладиган муҳим ишлардан бири – Роббиси тайин қилган қазо ва қадарга рози бўлишдир. Мўмин киши ўзига етган нарсанинг етмасдан қолиши мумкин эмаслигига, ўзига етмаган нарсанинг эса етиши мумкин эмаслигига иймон келтирган бўлади. Шу эътиқодига кўра ўзига бирор хурсандчилик етса, шукр қилишга, бирор хафаликка дучор бўлса, сабр қилишга ўтади. Бундай эътиқоднинг фақат мўминларда бўладиган улкан саодат эканини севикли Пайғамбаримиз соллаллоҳу алайҳи васаллам қисқа сўзлари билан тушунтириб қўйганлар:\nСуҳайб розияллоҳу анҳудан ривоят қилинади: “Расулуллоҳ соллаллоҳу алайҳи васаллам: “Мўминнинг ишидан ажабланаман. Албатта, ишининг барчаси хайрлидир, бу нарса мўминдан бошқа ҳеч кимда бўлмайди. Агар унга бирор хурсандчилик етса, шукр қилади, бу унга хайрли бўлган бўлади. Агар унга бирор хафалик етса, сабр қилади, бу ҳам унга хайрли бўлган бўлади”, – дедилар”. Имом Муслим ривоят қилган.\nУшбу тушунчанинг мўминлар учун қанчалар катта бахту саодат экани мўмин ва мўмин бўлмаган кишининг мусибатга учраган ҳолатида яққол намоён бўлади. Ҳа, бундай ажойиб бахтга эришиш учун киши фақат мўмин бўлиши ва иймони тақозосига кўра ҳаёт кечириши лозим.\nШунинг учун ҳам баъзи уламолар ушбу ҳадисни таърифлаб: “Ушбу ҳадис Исломнинг ярмидир ёки бутунлай Исломдир, дейилса ҳам, ҳеч бир муболаға қилинмаган бўлади”, – деганлар.\nОлдингиАқиқанинг тиббий манфаатлариКейингиИхлос – илм ва амал пойдевори


Хитойдаги шиша кўприк дарз кетдими ёки...?\n21:00 / 09.10.2017\nХитой ижтимоий тармоқларида Тайханьшань тоғи бўйлаб ўтган шиша кўприк видеоси тарқалди. Унда эркак ҳаракатланаётган шиша кўприк кутилмаганда дарз кета бошлайди. У қўлида байроқ билан ўтганига қараганда, бу - сайёҳлар гуруҳини бошқариб келаётган гид. Mashable мазкур видео билан бўлишди.\nКўприк 1180 метр баландликда жойлашган. Эркак дарҳол тиз чўкиб, эмаклашга ҳаракат қилди, бироқ шиша дарз кетишда давом этди.\nWeibo ижтимоий тармоғи фойдаланувчилари кўприк бўйлаб бошқа бир кишининг хотиржам ўтаётганига эътибор қаратишди. Шу боис улар бу дарз кетиш эмас, шунчаки махсус эффектлар эканини тахмин қилишди. Баъзилар бундай эффектлар кимлардадир юрак хуружини келтириб чиқариши мумкинлигини таъкидлашди.\nВидео тарқалиб, ижтимоий тармоқлардаги танқидий фикрлардан кейин Шарқий Тайханьшань округи маъмурияти дарз кетувчи шиша - бу кўприкнинг бир неча жойида ўрнатилган махсус эффектли панель эканини маълум қилди. Панелга қадам босган одам шишанинг дарз кетаётган товушини эшитади ва унда ёриқлар пайдо бўла бошлайди. Ҳукумат округи хабарида видеодаги гид шундай бўлишини билгани қайд этилган.\nМаъмурият вакилларининг маълум қилишича, улар одамларнинг қўрқиб кетганидан афсусдалар, бироқ панелларни ўзгартириш режада йўқ. Ҳукумат махсус эффектларни ўз кўзи билан кўриш учун одамларнинг ўзи қизиқиб, бу ерга келишига умид қилмоқда.\nТаъкидлаш жоизки, 2015 йилда кўприкдаги шиша ҳақиқатда дарз кета бошлаган, шундан сўнг уни таъмирловга ёпишга тўғри келган.


Ижтимоий тармоқ тузоғи - Hudud24.uz\nСуд очеркиИжтимоий тармоқ тузоғи\nИжтимоий тармоқ тузоғи\n11:03 / 27-07-2021\nСўнгги вақтларда ҳар нарсанинг фойдаси бўлиши қаторида зарари ҳам бўлиши мумкинлигин ҳақида унчалик бош қотирмаяпмиз. Масалан, интернетнинг фойдаси кўплигига шубҳа йўқ. Лекин ундан тўғри фойдаланмаслик оқибатида турли муаммолар чиқаётгани, хатто инсонни жиноят кўчасига бошлаётгани ҳам тез-тез қулоққа чалинмоқда. Келинг, сўзимизни суд мажлиси мисолида давом эттирайлик.\nСуднинг қора курсисидан ўтирган Али (исмлар ўзгартирилган) интернетдан фойдаланишда тўғри йлдан адашиб кетгани учун боши эгик. У ижтимоий тармоқлар орқали “Скорост” номли гиёҳвандлик моддаси ҳақида маълумотга дуч келганида шу ҳақда жиддий ўйлаб кўрмади. Аксинча, шу йилнинг январ ойида телеграм иловаси орқали ушбу гиёҳвандлик моддасига буюртма беради. Электрон тарзда пул тўлайди. Сўнг манзили кўрсатилган жойдан бориб ушбу гиёҳвандлик моддасини олиб, истеъмол қилиб юради. Шу тарқиқа айшини суриб юрган Али вақт ўтиши билан бу оғуга Дониёр исмли маҳалладошни ҳам қизиқтиради. Шундай қилиб икки банги бу воситанинг қулига айланади. Жирканч иш учун анча-мунча маблағини сарфлаб қўйишади.\nМазкур жиноят ишида эътиборимизни қаратадиган бир муҳим жиҳат бор. Гап шундаки, бу икки банги ўртоқларга гиёҳвандлик моддасини сотувчилар ўзларини фош қилмайсил учун ўзига хос услубни танлашади. Унга кўра, харидор маҳсулот учун телеграм иловасидаги махсус бот орқали 2 грамм “Скорост” номли гиёҳвандлик моддасига буюртма беради. Шундан кейин электрон тўлов тури бўлган “Bitcoin” орқали келишилган маблағни тўлайди. Ўша бот орқали уларга “Скорост” номли гиёҳвандлик моддасини қаерда турганлиги ҳақидаги локациясини жўнатилади. Масалан, кўп қаватли уйлар атрофидаги ташландиқ жойларга яширилган, бирор бошқа овлоқ манзилда тошлар тагига қўйиб кетилгани билдирилади.\nХуллас, сотувчи бу бу жараёнларда қўлга тушмаслик учун барча воситаларни ишга солишда интернет тармоғидан усталик билан фойдаланишади. Энг ёмони олди-сотдиларда фойдани фақат харидор кўради. Қўлга тушмаслик чорасини қойиллатган олғирлар бора-бора ўз мижозини боши берк кўчалар томон бошлайди. Айшу ишратга берилган мижозлар эса охир-оқибат суднинг қора курсисига ўтиришга мажбур бўлади.\nҚиссадан ҳисса шуки, биз бугун турли ижтимоий тармоқларга тузоқлардан огоҳ бўлиб, нима фойдаю, нима зарар эканлиги ҳақида чуқур мулоҳаза қилиб, ақл билан иш тутишимиз шарт. Биз қанчалик огоҳ, хушёр бўлсак, ҳаётимиз фаровонлиги, бахтли кунларимизнинг давомийлиги шунчалик узоқ кечади.


Наманганда 5-синф ўқувчисини унинг келинойиси нима сабабдан каналга итариб юборгани маълум қилинди - Daryo\n15:34, 14.04.2021 116087\nНаманганда 5-синф ўқувчисини унинг келинойиси нима сабабдан каналга итариб юборгани маълум қилинди\nНаманган вилоятининг Чортоқ туманидан оқиб ўтган «Катта Наманган канали»дан 5-синф ўқувчисининг жасади топилгани ва қотилликда унинг келинойиси гумонланаётгани тўғрисида хабар берилганди. «Севимли» телеканалининг «Замон» дастурида маълум қилинишича, фожиага оилада юзага келган можаро сабаб бўлган.\nМаълумотларга кўра, 5 апрель куни 47-сонли мактабнинг 5-синф ўқувчиси М.А. 2-соат дарсдан сўнг, яқин қариндоши томонидан олиб кетилган ва мактабга қайтиб келмагач, уни бедарак йўқолгани ҳақида хабарлар тарқалган. Мактаб маъмурияти шу куни соат 16:00 ларда ИИБга мурожаат қилган.\nҲолат юзасидан Чортоқ тумани прокуратураси томонидан терговга қадар текширув ҳаракатлари ўтказилиб, вояга етмаган фуқаронинг йўқолгани шубҳали туюлгани сабаб Жиноят кодексининг 97-моддаси 2-қисми билан жиноят иши қўзғатилган.\nТаъкидланишича, марҳума қизнинг бувиси келинлари аҳил яшашини, ораларида бирор марта низо бўлмаганини таъкидлаб, жиноятга қўл урган келинининг оилада ўғрилик қилганини ва шу сабабли эри ундан кечмоқчи бўлганини айтган.\n«Бу келиним ўғрилик қилган. Ўғлим шундан сўнг уни кечирмаган, ўғрини хотин қилмайман, деган. Кенжа келиним эди. Ҳаммасига эри сабабчи, у келиним билан яшамайман деганди. Лекин овсини билан бирор марта уришмаган. Бунга оилавий можаро сабаб бўлган», — дейди қизчанинг бувиси.\nАввалроқ Хоразмда қизига руҳий зўравонлик қилган ота 5 суткага қамалгани, Тошкент вилоятида 14 ёшли қизнинг номусига тегганликда гумонланаётган шахс қамоққа олингани тўғрисида хабар берилганди.\nМавзуга доир: Бухорода 7 ёшли қизалоқни қийноққа солиб, унинг қўли ва юзларини куйдирган эр-хотинга суд ҳукми ўқилди\n12:05, 26.04.2022 112843\n07:30, 04.05.2022 97275\n05:05 Бугун 230\n23:40, 22.05.2022 8719\n23:08, 22.05.2022 12635\n23:05, 22.05.2022 17849\n14:16, 21.05.2022 77551\n23:17, 21.05.2022 76066\n07:30, 22.05.2022 68301\n18:55, 21.05.2022 51579


ҚАРШИ ШАҲАР ИИБ ТОМОНИДАН ЖИНОЯТ ҲАҚИДАГИ АРИЗАЛАР НЕГА ЎЗ ВАҚТИДА КЎРИБ ЧИҚИЛМАГАН?\nЖамшид АВАЗОВ, Улуғбек МУҲАММАДИЕВ,\nOldingi maqola ҚАЙСИ ТОВАРЛАРГА БОЖХОНА ТЎЛОВЛАРИ ҲИСОБЛАНМАЙДИ?\nKeyingi maqola ТОКАЙГАЧА ТЕКИНХЎРЛИК?!\nҚарши шаҳар прокуратураси томонидан Қарши шаҳар ички ишлар бошқармасида жиноятлар ҳақидаги ариза ва хабарларни қайд қилиш, кўриб чиқиш, ҳал қилиш, шунингдек, Ўзбекистон Республикасининг Жиноят-процессуал кодекси талабларига амал қилиниши қонунийлиги юзасидан текшириш ўтказилди.\nАниқланишича, Қарши шаҳар ИИБда ариза ва хабарларни рўйхатга олиш Шакл-1 китобида жорий йилнинг дастлабки ойида 678 та жиноят ҳақидаги ариза ва хабарлар қайд этилган.\nҚайд этилган мурожаатларнинг 24 таси бўйича жиноят иши қўзғатилган, 216 таси асосида суриштирув ҳаракатлари олиб борилиб, жиноят иши қўзғатиш рад қилинган. 39 та мурожаат тегишлилигига кўра бошқа идораларга йўлланган. 36 мурожаат бўйича тўпланган ҳужжатлар кўриб чиқиш учун маъмурий судга юборилган.\nБироқ жиноят ҳақидаги ариза ва хабарларнинг 3 таси бўйича қонуний тўхтамга келинмаган, текширув муддати прокурор рухсати билан узайтирилмаган ҳамда қонуний қарор қабул қилинмасдан сансоларликка солиб келинган. Жиноят ҳақидаги мазкур хабарлар юзасидан тезкор суриштирув тадбирлари амалга оширилмаган ҳамда Жиноят-процессуал кодекси 329-, 330-моддалари талаблари бузилиб, қонуний қарорлар қабул қилинмасдан қолган.\nЎзбекистон Республикасининг Жиноят-процессуал кодекси 329-моддасига кўра, жиноятга оид аризалар, хабарлар ва бошқа маълумотлар рўйхатга олиниши ва дарҳол, жиноят иши қўзғатиш учун сабаб қонунийлиги ва асослар етарли эканлиги бевосита ёхуд суриштирув органлари ёрдамида текшириш зарурати бўлган тақдирда эса, 10 суткадан кечиктирмасдан ҳал қилиниши лозим. Ушбу муддат жиноятга оид аризалар, хабарлар ва бошқа маълумотлар олинган пайтдан бошлаб ҳамда то ишни қўзғатиш ёки қўзғатишни рад қилиш тўғрисида қарор чиқарулгунга қадар ёхуд терговга қадар текширув материаллари прокурорга юборилгунига қадар бўлган вақтни ўз ичига олади. Алоҳида ҳолларда терговга қадар текширув муддати суриштирувчи ёки терговчининг асослантирилган қарори, прокурор томонидан бир ойга узайтирилиши мумкинлиги белгиланган бўлса-да, Қарши шаҳар ички ишлар бошқармасида ушбу талаблар бузилган.\nАниқ мисол келтирадиган бўлсак, Қарши шаҳар ИИБ йўл-патрул хизмати инспектори О.Жовлиев томонидан етказилган О.Абдуллаева йўл-транспорт ҳодисаси туфайли тан жароҳати олиб, шифохонага тушганлиги тўғрисидаги хабар 361-рақам билан 17 январда қайд қилинган. Бироқ мазкур мурожаатни ҳал этиш муддати узайтирилмасдан 10 кунлик муддат бузилиб, 14 кун ўтган бўлса-да, қарор қабул қилинмаган.\nШунингдек, Қарши шаҳар ИИБ ҳуқуқбузарликлар профилактикаси бўлими инспектори А.Шаймардонов томонидан Қарши шаҳрида яшовчи С.Нодировнинг қўл телефони олиб қўйилгани хусусидаги аризаси 2 январда қайд қилинган. Аммо орадан 20 кун ўтган бўлишига қарамай ходим тегишли қарор қабул қилмаган.\nҚарши шаҳар ИИБ ҳуқуқбузарликлар профилактикаси бўлими инспектори У.Холлиев томонидан Қарши шаҳар Ғафур Ғулом маҳалласида яшовчи Т.Орзиевнинг аризаси 10 январда қайд қилинган бўлса-да, муддат узайтирилмасдан 17 кун ўтганига қарамай ҳал этилмаган.\nҚайд этилган қонун бузилиши ҳолатларига Қарши шаҳар ИИБда жиноятлар ҳақидаги ариза ва хабарларни қайд қилиш, кўриб чиқиш ва ҳал қилишда Жиноят-процессуал кодекси талабларига риоя қилинмаслиги, ИИБ ходимлари устидан етарлича назорат ташкил қилинмаётгани сабаб бўлган.\nЎз-ўзидан аёнки, мазкур қонун бузилишларини зудлик билан бартараф этиш, айбдор ходимларга нисбатан тегишли чоралар кўриш ва бу борада қўшимча чора-тадбирлар белгилаб олиш лозим бўлади. Акс ҳолда жамият ва давлат, фуқароларнинг қонун билан қўриқланадиган манфаатларига жиддий зиён етказилиши мумкин.\nЖамшид АВАЗОВ, Қарши шаҳар прокурори ёрдамчиси\nУлуғбек МУҲАММАДИЕВ, Қарши шаҳар прокурори ёрдамчиси лавозимида иш ўрганувчи


Ханти-Мансийскда қурбон бўлган, Зулфия - энг одобли ва дилкаш қиз эди...\nХанти-Мансийскдаги ЙТҲда қурбон бўлган ўзбек қиз ҳақида унинг дўст ва мураббийлари кўз ёши билан сўзлаб беришди. 07.12.2016, Sputnik Ўзбекистон\n21:59 07.12.2016 (янгиланди: 22:21 07.12.2016)\n© InstagramГавхар ва Зулфия Эргашевалар\nХанти-Мансийскдаги ЙТҲда қурбон бўлган ўзбек қиз ҳақида унинг дўст ва мураббийлари кўз ёши билан сўзлаб беришди.\nТОШКЕНТ, 7 дек — Sputnik, Анастасия Александрова. Мана бир неча кундирки Ханти-Мансийск ва Нефтеюганск шаҳарлари мотам қайғусида. Ҳамманинг кўз олдида 12 ёш боланинг умрига зомин бўлган ўша мудҳиш ЙТҲ.\n4 декабр куни Югра трассасида болалар спорт жамоасини олиб кетаётган автобус юк машинаси билан тўқнашиб кетиб 12 болакай қурбон бўлган, яна бир неча бола оғир жаоҳат билан касалхонага ётқизилган эди. Қурбонлар орасида Ўзбекистонлик 15 ёшли гимнастикачи қизалоқ Зулфия Эргашева ҳам бор эди.\nУнинг опаси Гавҳар Эргашева оғир аҳволда ҳалигача Ханти-мансийск касалхонасининг тезкор ёрдам кўсатиш бўлимида қолмоқда.\nЎзбекистонлик Зулфия ва Гавҳар тақдири билан қизиққан Sputnik мухбири ижтимоий тармоқларда уларнинг саҳифасини топиб қуйидаги ёзувларни ўқиди:\n“Суюкли Гавҳар, бардам бўл, мен сенга ишонаман, сен кучли қизсан, бу сенинг қўлингдан келади! Сен яхши кўрган юқоридан биринчи:3” деб ёзув қолдирган Гавҳар билан бирга шуғулланадиган қизлардан бири.\n“Азизим илтимос бор кучинг билан кураш. Бардам, сен кучлисан, мен буни биламан. Биз сен учун муштчаларимизни сиқиб турибмиз. Худо хохласа сен тузалиб кетасан”, деб ёзган бошқа гимнастикачи қиз.\n“Гавҳар, сен фақат курашишни тўхтатма, тезроқ тузалиб кетгин! Мен сени таниганимдан бери, сен кучли ва мақсад сари интилган инсонсан!”.\nМоя девочка бомба🔥💞\nSputnik мухбири Зулфия Эргашеванинг дўстларидан бири Нурмухаммад Шербутаев билан боғланишга муваффақ бўлди.\n“Зулфия энг одобли ва дилкаш қиз эди. Мен ундан қачон “яхшимисан, нима янгиликлар”, деб сўрасам, у доимо мактабдан кейин спортзалга ёки машғулотга кетаяпман — деб жавоб берарди”, — деди Нормуҳаммад.\nУнинг бошқа дугонаси эса Зулфиянинг ўз оиласини жуда яхши кўришини, барча сирларини оиласи билан баҳам кўришини ва доимо отаси ҳақида сўзлаб беришни ёқтиришини айтиб берди.\nБиз олдинги хабаримизда Зулфиянинг отаси Ўзбекистондан Россияга келганини ва бугун у Зулфиянинг жасадини олиб Тошкентга қайтиши ҳақида хабар берган эди.\nSputnik таҳририяти Эргашевлар оиласига чуқур таъзия билдиради ва Гавҳарнинг тезроқ тузалиб кетишини чин дилдан истаб унга Оллоҳдан соғлиқ тилайди.\nКусочек нашей тренировки💪


Амнистия ва афвнинг бир-биридан 10та фарқи - 4 Октября 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2017 » Октябрь » 4 » Амнистия ва афвнинг бир-биридан 10та фарқи\nАмнистия ва афвнинг бир-биридан 10та фарқи\n«Қонунни бузган, бироқ ўз қилмиши ҳуқуққа хилофлигини англаган ва тузалиш йўлига ўтганини қатъиятлик билан намоён қилган шахсларга жамият ва ўз оиласи даврасига қайтиш имкони берилиши, ўзбек халқининг кечиримлилик, раҳмдиллик ва бағрикенглик каби азалий қадриятларининг рўёбга чиқарилиши ҳисобланади».\nУшбу гап куни-кеча қабул қилинган Ўзбекистон Республикаси Президентининг «Ўзбекистон Республикаси Конституцияси қабул қилинганлигининг йигирма беш йиллиги муносабати билан жазони ижро этиш муассасаларида жазо ўтаётган маҳкумларни афв этиш ҳақидаги материалларни тайёрлаш чора-тадбирлари тўғрисида»ги Ф-5071-сон фармойишида акс этди.\nМазкур фармойиш қабул қилингандан сўнг, кўпчиликда «Президент амнистия чиқарибди» деган, нотўғри тушунча пайдо бўлди. Чунки аксарият инсонлар амнистия ва афв битта нарса, шунчаки амнистиянинг ўзбекчага таржимаси афв бўлади, деб ўйлашади. Бир қараганда улар кўп ҳам нотўғри ўйлашмаяпти, сабаби иккаласининг ҳам асосий мақсади битта — меҳр-шафқат ва инсонпарварлик тамойилларига асосланиб жиноят содир этган шахсни кечириш ва уни жазодан бутунлай ёки қисман озод қилишдир.\nБироқ шундай бўлсада, бу икки тушунча бир-биридан фарқланади. Қуйида уларнинг энг асосий 10та фарқи ҳақида маълумот олиш мумкин.\n1. Қўлланадиган шахслар тоифаси бўйича\nАфв – бу муайян шахслар учун, уларнинг шахсини тавсифловчи маълумотларни (ёши, соғлигининг ҳолати, оилавий аҳволи) инобатга олиб жазодан озод қилиш ҳисобланади.\nАмнистия эса аниқ шахсларга эмас, умумий тоифаларга эълон қилинади. Масалан, 18 ёшга тўлмаган шахслар, аёллар ёки ижтимоий хавфи катта бўлмаган жиноятларни содир этганларга амнистия акти қўлланилди, дейлик. Бунда амнистияга неча киши тушиши, кимлар тушиши олдиндан аниқ бўлмайди. Афв ҳужжатида эса кимларга қўлланилаётгани номма-ном ёзилади (айрим ҳолатлар истисно, масалан, 16 февраль воқеаларида қатнашиб, чин кўнгилдан пушаймон бўлганларга афв эълон қилингани каби).\n2. Қўлланиладиган шахслар ҳолати бўйича\nАфв фақат суд ҳукми билан жазо тайинланган маҳкумларга эълон қилинади. Амнистия эса жиноят процессининг исталган босқичида - дастлабки тергов, суриштирув, терговга қадар текширув ва ҳаттоки жиноят ишини қўзғатишгача бўлган босқичда ҳам қўлланилиши мумкин.\nБошқача айтганда, амнистиянинг афв этишдан фарқли хусусияти шундаки, амнистия кенг мазмунга эга бўлиб, шахсни жиноий жавобгарликдан ҳам, жиноий жазодан ҳам озод қилади.\n3. Эълон қилувчи субъектлар бўйича\nЎзбекистон Республикаси Конституциясининг 93-моддасига биноан, афв фақат Президент томонидан эълон қилинади.\nАмнистия акти эса Президент тақдимномасига биноан Олий Мажлисининг Сенати томонидан эълон қилинади.\nМаълумот ўрнида айтиш жоизки, 1991 йилдан 2004 йилгача бўлган даврда амнистия актлари Президент Фармони асосида қабул қилинган. 2005 йилдан юртимизда икки палатали Парламент ташкил этилгач, мазкур ваколат айнан Сенатнинг мутлақ ваколатларидан бири сифатида Конституциямизда мустаҳкамлаб қўйилган эди.\n4. Қўллаш масаласини бажарувчи шахслар бўйича\nАмнистия актларини қўллаш масаласи ҳуқуқни муҳофаза қилувчи органлар ва жазони ижро этиш муассасалари ва судлар томонидан кўриб чиқилади. 2008 йилдан бошлаб, амнистия актини қўллашга оид якуний қарорни фақат судлар чиқариши белгилаб қўйилган.\nАфвни қўллаш масаласини эса Ўзбекистон Республикаси Президенти ҳузуридаги афв этиш масалалари бўйича махсус комиссия ҳал қилади.\n5. Қўллаш тартиби бўйича\nАмнистия акти чиққанган кейин, уни кимларга қўллаш масаласини ҳал қилиш узоққа чўзилади ва кўплаб ташкилий жараённи ўз ичига олади. Масалан, амнистия актида эҳтиётсизлик оқибатида жиноят содир этган маҳкумлар озодликка чиқарилсин, деган қоида мавжуд бўлса, унда ижро колониялари маъмурияти ана шу тоифага тушадиган маҳбусларнинг аниқ сонини аниқлайди, рўйхатини шакллантиради ва уларга амнистия актини қўллашни сўраб судларга тақдимнома киритади. Шу каби ишларни терговчи, прокурор ва судлар ҳам амалга ошириши керак. Гарчи амнистия акти юридик моҳиятига кўра, номуайян шахслар доирасига қаратилган ҳужжат бўлса-да, бироқ уни қўллаш тўғрисидаги қарор судлар томонидан ҳар бир шахсга нисбатан алоҳида қабул қилинади.\nАфвни қўллаш эса кўп вақт ва тартибни талаб қилмайди. У қабул қилиниши билан дарҳол ижро этилади, бунинг учун яна алоҳида босқичлардан ўтиш шарт эмас. Масалан, А. исмли шахс жазодан озод этилсин деган Президент Фармони чиқса, у ўша заҳоти ижро этилади ҳамда А. исмли шахс озодликка чиқарилади.\n6. Шахснинг хоҳиши бўйича\nАфвни қўллаш учун одатда жиноят содир этган шахсларнинг илтимосномаси асос бўлади. Амнистия актини қўллашда эса бундай илтимоснома талаб этилмайди. Терговчи, прокурор, жазони ижро этиш муассасаси маъмурияти ва судлар амнистия актига тушадиган барча шахслар рўйхатини шакллантириб, уларга амнистия қўллаш масаласини ҳал этиши лозим. Бироқ қонунчиликда истисно тарзда жиноий жавобгарликка тортилган шахслар ўзига амнистия акти қўлланишини хоҳламаса, уларга амнистия актини қўллаш тақиқланади.\nКўриб турганингиздек, шахслар ўзини афв этилишини сўраб илтимоснома беради, амнистия акти эса шахсларнинг хоҳиш-истагига қарамасдан ҳаммага умумий қўлланади.\n7. Ҳуқуқий оқибатлари бўйича\nАмнистия актининг ҳуқуқий оқибатлари кенгроқ бўлади. Яъни, амнистия акти қўлланилиши натижасида қуйидаги ҳуқуқий оқибатлар келиб чиқиши мумкин:\n1. шахс жиноий жавобгарликдан озод этилиши;\n2. маҳкум асосий ва ижро этилмаган қўшимча жазодан озод этилиши;\n3. маҳкумга тайинланган асосий ва ижро этилмаган қўшимча жазонинг қисқартирилиши (камайтирилиши);\n4. маҳкум жазодан муддатидан илгари шартли равишда озод этилиши;\n5. маҳкумга тайинланган жазонинг ўталмаган қисми енгилроғи билан алмаштирилиши;\n6. жиноят содир этган шахсдан судланганлик муддатидан илгари олиб ташланиши.\nАфв эса фақат маҳкумларга қўлланишини ҳисобга олганда, ҳуқуқий оқибатлари камроқ бўлади. Булар:\n1. асосий ва ижро этилмаган қўшимча жазодан тўлиқ ёки қисман озод этилади;\n2. жазодан муддатидан илгари шартли равишда озод этилади;\n3. умрбод озодликдан маҳрум этиш ёки бошқа ўталмаган жазони нисбатан енгилроқ жазо билан алмаштирилади;\n4. судланганлик олиб ташланади.\n8. Шахсларнинг таъсири бўйича\nАмнистия акти эълон қилинишига жиноят содир этган шахслар ҳеч қандай кўринишда таъсир ўтказа олмайди. Бу ҳукуматнинг мутлақ ҳуқуқи бўлиб, вазият тақозо этганда бир йил ичида бир неча маротаба эълон қилиниши ёки эълон қилинмаслиги ҳам мумкин. Масалан, Ўзбекистон Республикасида истисно тарзида 1992 ҳамда 2003 йилларда бир йилда икки марта амнистия акти эълон қилинган. Қолган барча йилларда бир мартадан эълон қилинган.\nАфвни қўллаш учун эса одатда жиноят содир этган шахслар ҳукумат қарорига бевосита таъсир ўтказади. Яъни афвни қўллаш ёки қўлламаслик масаласи уларнинг ташаббуси билан ҳам бевосита боғлиқ бўлади.\n9. Шахсий омилларнинг аҳамияти бўйича\nАмнистия ва афв ўртасида яна бир кичикроқ фарқ бу шахсий омилларнинг таъсирида кўринади. Яъни афвни қўллашда маҳкумнинг қилмишига чин кўнгилдан пушаймонлигига, маҳкумнинг шахсини тавсифловчи маълумотларга, унинг ёши, соғлигининг ҳолати, оилавий аҳволига (қарамоғида вояга етмаган фарзандлар, меҳнатга қобилиятсиз эр (хотин) ва (ёки) кекса ёшдаги ота-онаси мавжудлигига) албатта эътибор қаратилади. Бу омилларни ҳисобга олмасдан афв қўлланиши деярли имконсиз.\nАмнистия актида эса ҳар доим ҳам бундай омиллар ҳал қилувчи аҳамиятга эга бўлмайди. Масалан, амнистияда 60 ёшдан ошган кексалар жазодан озод этилиши ҳақида қоида бўлса, бу барча кексаларга бирдек қўлланади. Улар орасида қилмишига чин кўнгилдан пушаймон бўлмагани бўлса ҳам, амнистия акти асосида озодликка чиқарилади. Ёки бундай ҳолда уларнинг оилавий аҳволини ўрганишга ҳам эҳтиёж йўқ.\nФақат истисно тариқасида айрим ҳолларда шахсларнинг соғлиғи (масалан, сил касалига чалинганлар) ёки уларнинг қилмишига чин кўнгилдан пушаймонлиги (тақиқланган ташкилотлар фаолиятидаги иштироки) амнистия қўллашда эътиборга олиниши ҳам мумкин.\n10. Норматив ҳужжат мақоми бўйича\nОхирги фарқ амалий эмас, балки илмий фарқдир.\nҲуқуқшунослик қоидаларига кўра, амнистия норматив акт ҳисобланади, афв эса бундай эмас. Чунки амнистия ҳуқуқ нормасининг туғилишига сабаб бўлади, афв эса ҳуқуқни қўллаш характеридаги акт холос. Шунингдек, афв аниқ шахсга йўналтирилгани сабабли янги қоида яратмайди, ўзга шахсларга таъсир қилмайди, қонунчиликдаги тартибларга ўзгариш киритмайди. Шунга кўра афв норматив акт сифатида баҳоланмайди.\nКатегория: BAXS - TORTISHUV / FIKR MULOHAZA | Ko'rganlar:: 161 | Добавил: www.BePuL.NeT | Теги: #habarlar, #uznews, #новости, #newsuz, #Yangiliklar, #Yangilik, #ahborot, #news, #xabarlar | Рейтинг: 0.0/0


Раҳмон инсонни яратди, Қуръонни ўргатди. Унга баённи (ўқиш ва ёзишни) ўргатди. (Кунларнинг ҳисоби) Қуёш ва ой ҳисобидадир. Осмонни баланд кўтарди ва тарозуни ўрнатди деб ўз каломи Ар-Роҳманда ҳабар берган, энг буюк илм соҳиби бўлган Муаллим ва Адолатда одил Зот бўлган Аллоҳ субҳанаҳу ва таолога ҳамд ва саноларимиз бўлсин.\n«Сизларга жаннатнинг тахтларидан хабар берайми?» деб ўз умматларини қувонтирган Расулуллоҳ соллаллоҳу алайҳи васалламга салавоту саломлар бўлсин.\nИнсон бу дунё ҳаётида яшар экан, ўзининг келгуси ҳаёти охират дунёси ҳақида қизиқишлари ортиб боради. Айниқса, жаннатдаги ҳаёт қандай бўлишига ҳар бир мўмин киши қизиқиши табий ҳол. Шунинг учун жаннат ҳаёти қандай экани ҳақида Аллоҳ таолонинг каломи Қуръони каримга мурожаат қилиб, ундаги жаннат ҳаёти ҳақидаги хабарларни билишимиз мумкин.\nАллоҳ таоло айтади: "Раббиси ҳузурида туришдан қўрққанлар учун икки жаннат бор". (Қиёмат куни Парвардигорининг ҳузурида бўладиган ҳисоб-китобдан қўрқиб, тириклигидаёқ тайёргарлик кўриб, яхшилик билан кун кечирганларга икки жаннат бор экан. «Икки жаннат»нинг бир неча шарҳлари бор. Жумладан, инсга алоҳида жаннат, жинга алоҳида жаннат ёки икковларидан ҳар бирларига иккитадан жаннат. Гуноҳкорлар жаҳаннам билан ўта қайноқ сув ўртасида айлансалар, тақводорлар биринчи жаннатлари, яъни, боғлари билан иккинчи жаннатлари – боғлари орасида сайр қиладилар) (Ар-Роҳман сураси, 46-оят).\n«Икковларида ҳам мевадан жуфт навлар бор» (Ар-Роҳман сураси, 52-оят).\n«Ипак астарли тўшакларга ёнбошлаган ва икки жаннат мевалари яқин бўлган ҳоллари бор» (Ар-Роҳман сураси, 54-оят).\n«Уларда кўзлари тийилган, аввал инс ҳам, жин ҳам тегмаган (ҳур) лар бор» (Ар-Роҳман сураси, 54-оят).\n«Эҳсоннинг мукофоти, фақат эҳсондир».\n«У икковидан пастроқда яна икки жаннат бор» (Ар-Роҳман сураси, 62-оят).\n«Икковлари ям-яшилдир. Икковларида отилиб турувчи икки булоқ бор» (Ар-Роҳман сураси, 64-66).\n«Чодирларни лозим тутган ҳурлар бор» (Ар-Роҳман сураси, 72).\n«Яшил болишларга ва гўзал гиламларда ёнбошлаган ҳоллари бор» (Ар-Роҳман сураси, 76).\nДарҳақиқат, Аллоҳ таоло Қуръони каримда жаннат тарифини гўзал тарзларда тавсифлаган. Хусусан, Имом Ғаззолий айтади: «Ҳар қачон сен жаннатда ҳаёт қандайлигини билмоқчи бўлсанг, Қуръонни ўқи Аллоҳнинг изоҳлашидан ортиқроқ шарҳни бошқа ҳеч қаердан топа олмайсан. Улуғлик ва икром эгаси бўлмиш. Раббинг исми муборак бўлди».\nАллоҳ таоло барчамизни Қуръони каримда гўзал таърифлар билан баён қилган икки жаннатига мушарраф қилсин.\nМарҳамат туманидаги «Бозор боши» жоме масжиди имом-хатиби\n1499 марта ўқилди\nДругие материалы в этой категории: « Фатво ҳайъатига келган саволлар (13-қисм)\tРамазонни бой бермайлик, рамазонни (Шеър) »


Алишер Навоий миллат кўзгусидир / Yangiliklar / Zarafshon shahar 2-sonli o'rta ta'lim maktabi\nYangiliklar >> Алишер Навоий миллат кўзгусидир\nАлишер Навоий ўзбек адабиётида, балки жаҳон адабиётидаги энг ёрқин сиймолардан биридир. Бу буюк бобокалонимиз қолдирган улкан меросда олам ва одамга боғлиқ бўлган ҳодисалар фавқулодда теран нигоҳ билан талқин этилган. Уларда инсон моҳияти, унинг ижтимоий вазифаси, бурч ва масъулиятлари, имконият ва ожизликлари юксак оҳангларда тасвирланган. Бу улуғ зотга нисбатан муҳтарам биринчи Президентимиз Ислом Каримов: “Ўзбек халқи маънавий дунёсининг шаклланишига ғоят кучли ва самарали таъсир кўрсатган улуғ зотлардан яна бири-бу Алишер Навоий бобомиздир. Биз унинг мўътабар номи, ижодий меросининг боқийлиги, бадиий даҳоси замон ва макон чегараларини билмаслиги ҳақида доимо фахрланиб сўз юритамиз. Алишер Навоий халқимизнинг онги ва тафаккури, бадиий маданияти тарихида бутун бир даврни ташкил этадиган буюк шахс, миллий адабиётимизнинг тенгсиз намоёндаси, миллатимизнинг ғурури, шаъну шарафини дунёга тараннум қилган ўлмас сўз санъаткоридир. Таъбир жоиз бўлса, оламда туркий ва форсий тилда сўзловчи бирон-бир инсон йўқки, у Навоийни билмаса, Навоийни севмаса, Навоийга садоқат ва эътиқод билан қарамаса.\n“Агар бу улуғ зотни авлиё десак, у авлиёларнинг авлиёси, мутафаккир десак, мутафаккирларнинг мутафаккири, шоир десак, шоирларнинг султонидир” деб таъриф берган.\nМаълумки, инсон қалбининг қувончу қайғусини, эзгулик ва ҳаёт мазмунини Навоийдек теран ифода этган шоир жаҳон адабиёти тарихида камдан-кам топилади. Она тилига муҳаббат, унинг беқиёс бойлиги ва буюклигини англаш туйғуси ҳам бизнинг онгу шууримиз, юрагимизга аввало Навоий асарлари билан кириб келади. Биз бу бебеҳо меросдан халқимизни, айниқса, ёшларимизни қанчалик кўп баҳраманд этсак, миллий маънавиятимизни юксалтиришда, жамиятимизда эзгу инсоний фазилатларимизни камол топтиришда шунчалик қудратли маърифий кучга эга бўламиз.\nАна шу мутафаккиримизнинг ҳаёти ва ижоди таълимнинг деярли барча босқичларида ўрганиб келинмоқда.\nЖумладан 2-умумий ўрта таълим мактабида бу улуғ зотнинг 577 йиллигини муносиб нишонлаш мақсадида чора тадбирлар режаси ишлаб чиқилди. Режага асосан бошланғич синфларда ҳам расмлар, иншолар танловлари ўтказилди. Қизиқувчан ёшлар Алишер Навоий ҳақидаги маълумотларни зўр иштиёқ билан эшитишди.\nАна шу улуғ мутафаккирнинг ҳаёт йўлини доим келажак авлодга етказиш биз устозларнинг бурчимиздир. Бу улуғ инсонга муносиб равишда ёшларимиз китобхонлик маданиятини ошириши лозим. Бобомиз ёзган асарларини, ғазалларини ёд билиш зарур. Буларнинг барчаси бобомизга бўлган юксак эҳтиром.\nБошланғич синф ўқитувчиси Тилабова Д.


20:32 / 04.02.2016\n"Шахтёр" жамоасининг бразилиялик ярим ҳимоячиси 50 млн евро эвазига Хитойнинг "Цзянсу Сунин" клубига трансфер қилинди. Бу ҳақда Calciomercato нашри хабар берган.\nБу орқали энди қишки трансферлар вақтидаги энг қимматбаҳо трансфер амалга оширилди.\nБундан олдинроқ, ушбу футболчи Англиянинг "Ливерпуль" жамоаси ҳам сотиб олмоқчи бўлгани, аммо 26 ёшли бу футболчи учун сўралган маблағга кўнмагани ва 30 млн фунтдан ортиқ маблағ беришга рози бўлмагани хабар қилинганди.\nҚайд этиш керакки, бу трансфергача жорий қишки трансферларнинг энг қимматбаҳоси Хитойнинг бошқа бир жамоаси "Гуанчжоу" томонидан амалга оширилганди. Бу жамоа "Атлетико"дан Жексон Мартинесни 42 млн евро эвазига харид қилганди.


Халқ таълими вазири Самарқанд вилоятидаги мактаблар муаммоларини ўрганди » Новости Узбекистана сегодня: nuz.uz\nНовости Узбекистана → Чойхона → Халқ таълими вазири Самарқанд вилоятидаги мактаблар муаммоларини ўрганди\n10-07-2018 09:51 0 533 Рейтинг0 Чоп этиш\nХалқ таълими вазири Самарқанд вилоятидаги мактаблар муаммоларини ўрганди\nХалқ таълими вазири Самарқанд вилоятига ташриф буюрди. Бир қанча мактаблар ўн йиллар давомида капитал таъмирланмаган.\nХалқ таълими вазири Шерзод Шерматов 4 июль куни мактаб таълими соҳасидаги муаммолар билан танишиш мақсадида Самарқанд вилоятига ташриф буюрди, дея хабар қилди ХТВ матбуот хизматига таяниб Газета.uz ёзмоқда.\nТашриф давомида кўплаб камчиликлар, жумладан тизимли муаммолар аниқланди. Қатор мактабларда 35−45 йилдан буён капитал таъмирлаш ишлари олиб борилмаган, жорий таъмирлашга эса кераклича маблағ ажратилмаган.\nВилоятдаги 349 та мактаб капитал таъмирга муҳтож, 18 та мактаб тўлиқ таъмирланиши зарур. 336 та мактабда жисмоний тарбия машғулотлари учун спорт заллари йўқ. 629 та мактаб ҳудуди девор билан ўралмаган.\n474 та мактабда ўқувчилар сони сиғимдан 50 фоиз ортиб кетгани сабабли ўқув машғулотлари икки сменада ташкил этилган. Бу эса таълим жараёни сифатига салбий таъсир кўрсатмоқда. Самарқандда сўнгги йилларда кўплаб кўп квартирали уйлар қурилган, бироқ аҳоли учун қўшимча мактаблар бунёд этилмаган.\nКўплаб мактабларда керакли даражада фаолият олиб бориш учун зарур бўлган энг оддий шароитлар ҳам етишмайди. Айниқса узоқ туманлардаги мактаб филиалларидаги вазият ёмон. Филиал мақомига эга бўлгани учун улар капитал ва жорий таъмирлаш дастурларидан тушиб қолаверган.\nШерзод Шерматов Ўзбекистон президенти Шавкат Мирзиёев ўқитувчилар ойликлари ва ишлаш шароитларини тубдан қайта кўриб чиқиш, уларнинг жамиятдаги обрўсини ошириш бўйича комплекс чоралар кўриш вазифасини топширганини маълум қилди.\n«Ҳозирги ҳолат тараққиёт учун зарур бўлган даражада эмаслиги афсусланарли. Таълим тизимини тубдан ислоҳ қилиш бўйича кечиктириб бўлмас чораларни кўришимиз керак», — деди у.\nВазир вилоят халқ таълими бошқармаси раҳбариятига ишга муносабатни қайта кўриб чиқиш ва зудлик билан энг ўткир муаммоларни ҳал этишга киришиш вазифасини топширди.\nЎрганишлар натижалари бўйича мактаб таълими соҳасидаги тизимли муаммоларни ҳал этиш бўйича таклифлар тайёрланади.


Термиз шаҳрига авиа қатновлар сони кўпайтирилади\n"Ўзбекистон ҳаво йўллари" МАК Термиз шаҳрига авиа қатновлар сонини кўпайтиради. Парвозлар Boing-757 самолётларида амалга оширилади.\nТОШКЕНТ, 18 май — Sputnik. "Ўзбекистон ҳаво йўллари" МАК 2018 йил 2 июнидан бошлаб, Термиз-Москва-Термиз йўналишида иккинчи мунтазам қатновни йўлга қўяди, деб хабар қилди миллий авиакомпания матбуот хизмати.\nТермиздан сешанба кунлари 12:50 учиб Москвада соат 15:20 да қўнади. Москвадан сешанба кунлари соат 16:50 да учиб, Термизда 23:05да қўнади. Парвозлар сешанба кунлари Boing-757 замонавий, қулай самолётларида амалга оширилади.\nШунингдек, 2018 йил 29 майидан бошлаб, Тошкент-Термиз-Тошкент йўналишида қатновлар сонини ҳафтасига 3 тадан 4 тагача оширмоқда. Тўртинчи мунтазам қатнов Boing —757 замонавий самолётларида амалга оширилади.\nСешанба куни самолёт Тошкентдан соат 10:35 да учиб, Термизда 11:50 да қўнади. Чоршанба куни Термездан соат 00:05 да учиб, Тошкентда соат 01:20 да қўнади.


Жанубий Кореядаги ватандошлар билиши керак булган 10та тавсия – Дарё уз Янгиликлар\nСамаркандда поезд кулокчин таккан болани уриб кетмаслик учун фавкулодда тухташга мажбур булди\n9та корхонада монополияга карши комплаенс тизими жорий этилади – Хукумат карори лойихаси\nUzAuto Motors Расул Кушербаев устидан парламентга арз килди\n3886 нафар мансабдор шахсларга нисбатан 6,3 млрд сум микдорида маъмурий жарималар кулланилди – Мехнат вазирлиги\nДавлат бюджети харажатлари 64,8 трлн сумни ташкил этди, бюджет дефицити 6,7 трлн сумга тенг булди\nУзбекистонда божхона сохасига алокадор янги йигим жорий этилади\nУзбекистон Республикасининг фукаролиги тугрисидаги конун кучга кирди\nМиллий гвардия кумондони Кул жанги федерацияси рахбарлигига сайланди\nХориждаги ватандошларни олиб келиш буйича навбатдаги чартер рейслар руйхати эълон килинди\nСирдарё вилоятида янги ИЭС курилади\nКарантин талаблари боскичма-боскич юмшатилади — Президент\nЛионель Месси «Наполи»га карши уйиндан сунг Жюнейт Чакирга кул узатишни истамади (видео)\nЛукашенко президентлик касамёдини кабул килди. Инаугурация тугрисида расман эълон килинмаганди\nИлон Маск уч йилдан кейин 25 минг долларлик Tesla чикарилиши тугрисида ваъда берди\n2021 йил 1 январдан идентификация ID-карталари жорий этилади — Президент фармони\nБритания кироличасининг кучмас мулклари киймати 700 млн долларга пасайди\nРоссия етти йил ичида биринчи марта мудофаадан кура иктисодиётга купрок маблаг сарфлайди\nМакрон Путинга кунгирок килди ва Навальнийнинг захарланиши масаласида изох суради\nМайкл Блумберг Байден штабига камида 100 миллион доллар утказади\nBrooklyn ТЖМдан ажойиб акция: сотувда бор-йуги 8та хонадон колди!\nАзиз Абдухакимов халкаро автомобилсиз кунда ишга велосипедда келди. Cоглом турмуш тарзига доир карор чикиши кутилмокда\nБустонликда COVID-19’га чалинган 11 яшар бола вафот этди, Наманганда юзга якин янги беморлар аникланди\n«Фермер булиш йулидаги «саргузаштларим» — деновлик ёш тадбиркор хикояси\n«Ал Хилол»га карши бу сафарги уйин финалдек булади». Машарипов билан сухбат ёхуд #FootWeek’да томоша килинг!\nМехнат мигрантлари сонини кискартириш ва келгусида унга бархам бериш буйича таклифлар. Учинчи макола\nУзбекистон коронавируснинг иккинчи тулкинига тайёр – штаб аъзоси\nГермания – Испания, Португалия Хорватияга карши. Старт арафасидаги Миллатлар лигаси формати, гурухлар ва ЖЧ-2022 билан богликлиги хакида\n«Камтарона мехнатимизни юксак бахолаганларга рахмат». Одил Ахмедов Хитойдаги фаолияти, унвон олгани ва Мустакиллик байрами хакида\nГлавная / Жахон / Жанубий Кореядаги ватандошлар билиши керак булган 10та тавсия\nЖанубий Кореядаги ватандошлар билиши керак булган 10та тавсия\n26.11.2019\tЖахон Comments Off on Жанубий Кореядаги ватандошлар билиши керак булган 10та тавсия 31 Показы\nKun.uz’нинг Жанубий Кореядаги мухбири Элдор Вохидов «Корея кундалиги» рукнидаги навбатдаги маколасида бу мамлакатга укиш ё ишлаш учун келаётган ватандошлар билиши тавсия этиладиган унта мухим маълумотни санаб утади.\n1. Хеч качон уз номингиздан бошкаларга техник курилмалар олишга рухсат берманг!\nКореяда уяли алока воситаларини хеч кандай бошлангич туловсиз сотиб олиш мумкин. Пулини ойма-ой тулаб туриш шарти билан, чекловсиз интернетга уланиш имконини берувчи замонавий смартфонларни осонгина кулга киритса булади. Бундай услубда смартфон сотиб олишни кискагина килиб «Line phone» деб аташади.\nУшбу тартиб мамлакатга эндигина кириб келган хар кандай содда инсонни узига тортиши табиий. Аслида бунинг салбий жихати йук, муаммо юзага келишига сабаб эса расмийлаштириш жараёнидаги товламачилик ёки ишончни суистеъмол килиш холатларида кузатилади.\nШу мавзуда гап кетганда юрагим ортга тортаверади. Бир эмас, икки бор чув тушдим. Кореяга келгач, баъзи иш-юмушлар сабаб нотаниш кишилар билан якин алокалар шаклланиб колар экан. Худди шундай, мен жуда ишончли деб билган инсонга 6 ойлик шартнома асосида янги русумдаги мобил телефонни менинг номимдан олишига розилик бергандим. Ойлик туловларни мунтазам бажариш у кишининг буйнида эди. Якинда бу вокеага бир йил булади, мен эса телефон карзини уз, дея ортидан кувиб юрибман.\nХулоса шуки, хар кандай вазиятда хам уз номингиздан бошка бировга автомашина, мобил телефон ёки бошка курилмалар олишга рухсат бериш – катта хато.\nМамлакатда ноконуний яшаётган инсонлар: «Моддий масалаларни узим коплайман, шунчаки, машина ёки мобил телефонни сенинг номингга расмийлаштирайлик» каби таклифлар билан чикиб колишлари мумкин. Рухсат беришдан олдин, юкоридаги холатларни инобатга олинг. Огохлик зарар килмайди.\nГаджетлар билан боглик яна бир долзарб масалалардан бири – «Line phone» телефонларини сотиш жараёни булиб, бунда савдо менежерларининг ёлгон гапириши ёки мухим маълумотни атайин беркитиш холлари харидорга кимматга тушади.\n«Бир ойдан кейин уздириб ташласангиз булади, бепул Wi-Fi урнатиб берамиз, совгага яна битта смартфон» – энг куп ишлатиладиган ёлгонлар шулар. Ачинарлиси, бу ишларни хар доим хам бегоналар эмас, баъзан узимизникилар хам килаётгани. Шундай экан, унутманг, шошиб карор кабул килиш зарарингизга ишлаши мумкин.\n2. Ракамли Кореяни хис этинг, хизматлардан замонавий услубда фойдаланинг\nЖанубий Корея – шубхасиз, дунёнинг энг инновацион давлатларидан бири. Бу ерда «когоз-ручка» ё жамоат транспорти учун чипта кутариб юриш ярашмайди. Имконият бор экан, инновацияларни чинакамига хис этиш керак. Аммо биз оламшумул кулайликларлар хакида эмас, кундалик турмушда доим аскотадиган жихатларга эътибор каратамиз.\nШахарлараро жамоат транспорти яхши йулга куйилган. Поезд ёки автобусдан фойдаланишда кассага бориб билет олиш шарт эмас. Мобил телефонга махсус иловани урнатган холда уз режангизга кура олдиндан харид килишингиз мумкин.\n«KorailTalk» поезд учун, «고속버스 티머니» автобус учун кул келади. Шахар ичкарисидаги жамоат транспорти тулик электрон тизимга утказилган. Бу хакда «Корея кундалиги» рукнидаги аввалги маколаларда батафсил тухталган эдик.\nИнтернет банк – кредит карталардан фойдаланиш хали тулик урфдан колмаган булса-да, купчилик онлайн тулов тизимини маъкул курмокда. Мобил иловалар оркали туловларни осон ва тез амалга ошириш мумкин. Утказмалар KakaoPay, NaverPay ёки хар бир банкнинг уз иловаси оркали бажарилади.\nКореяни онлайн савдосиз тасаввур килиш мушкул. «Coupang» – корейсларнинг «Amazon»и. Бу илова хакида ортикча тухталишга хожат йук. Таъкидлаб утмокчи булганимиз шуки, аксарият янги фойдаланувчилар сотиб олинган махсулот кунгилдагидек чикмаслиги эхтимоли борлиги учун хам бу хизматдан фойдаланмаслигини айтишади. Колаверса, аксар онлайн дуконлар уз фаолиятини факат корейс тилида олиб боради.\nКорейс тилини билмаслик ёки тажрибасизлик окибатида кунгилдагидек махсулот сотиб ололмаган юртдошлар диккатига: Хар бир онлайн савдо турида махсулотни мукобил бошка турига алмаштириш ёки кичик жарима эвазига бутунлай кайтариб юбориш хизмати мавжуд.\nШахсий тажрибамда хам бу хол кузатилди. Сайтдаги товар шархига етарлича тушунмай, арзонлигига кизикиб олганим – «Airpods» кулокчинлари аслида факатгина чап кулок учун мулжалланган, бир дона кулокчин булиб чикди. Устига устак кувватлагичи хам йук. Уч кун ичида кайтариб юбориш мумкин булса-да, эплай олмаганимиз учун деярли 90 доллар кулогини ушлаб кетди. Фойдага колгани эса яхшигина дарс булди!\nДавлат идоралари хизматидан фойдаланишда ахоли вактини тежаш учун онлайн навбат тизимлари йулга куйилган. Чет эл фукаролари тез-тез келиб турадиган Иммиграция идоралари хам шулар жумласидан. Hikorea.go.kr сайти оркали олдиндан навбат банд килиб куйиб, соатлаб кутиб колишнинг олдини олса булади.\n3. Кучмас мулк билан боглик масалалар\nЧет элликлар учун Кореяда турар жой масаласини хал килишнинг асосан 3 хил йули бор: талабалар ётокхонаси, мехмонхона ёки квартира. Ётокхона ва мехмонхона буйича куп нарса тушунарли. Биз квартира ижарасининг мухим жихатларига эътибор каратамиз.\nМаълум муддат битта жойда яшаш учун «пудонгсан» билан конуний шартнома тузилади. Визангиз тури канакалигидан катъи назар, шартномани кискарок муддатга тузиш керак.\nОдатда бундай уйларга кириш учун олдиндан 300-1500 доллар атрофида депозит пули куйилади. Белгиланган муддат мобайнида шартнома шартлари бузилмаса, мазкур депозит кайтарилади. Акс холда, конуний жихатдан сиз талабгор була олмайсиз.\nРежаларингизга караб, масалан бир йил шу манзилда истикомат килиш ниятингиз булган такдирда хам 3 ойлик шартнома тузиш масъулиятни бироз булса-да енгиллатади. Чунки икки-уч ой утгач, турли сабаблар билан бошка шахарга кучиб утиш зарурати тугилиши эхтимоли бор.\nЯна бир мухим коида. Корея Республикаси конунларига кура, бир худуддан бошка худудга кучган пайт 14 кундан кечиктирмаган холда шахсни тасдикловчи ID-карта маълумотларига янги манзилни киритиш талаб этилади. Шу муддатни утказиб юбориб, жарима тулаган юртдошларимиз хам йук эмас.\n4. Хайдовчилик гувохномасисиз машина бошкариш тавсия этилмайди\nТан олиб айтиш керак, жуда куп хамюртларимизни хайдовчилик хукукини берувчи хужжатларсиз автомобил бошкарувида куриш мумкин. «Шунча йилдан бери хайдаб юрибмиз, биров гинг демади» дея фикр билдирадиганлар хам учраб туради. Ха рост, ЙХХ ходимлари йук, хайдовчилар деярли хеч качон текширилмайди. Лекин куза кунда эмас, кунида синади, деган макол бор. Синганда хам бутунлай чилпарчин булиб кетиши мумкин.\nХайдовчи тажрибали булиши, хато килмаслиги мумкиндир балки, лекин бошка бир хайдовчининг айби билан автохалокат юзага келган такдирда айбдорлик хужжати йук томонга бурилиб кетади.\nБиргина гувохноманинг йуклиги маълум муддат (1-3 йил)га автомобиль бошкариш хукукидан махрум килиш ёки 10 минг долларгача жарима билан жазоланиши мумкин.\nХудо курсатмасин, мабодо сиз бошкараётган автомобиль иштирокида халокат содир булса, узингизни йукотмай дархол вазиятни кулга олиш, машина тукнашган нуктани, нариги машина ичкарисини, авторакамни суратга тушириш тавсия этилади.\nБаъзан шундай холлар хам булганки, автохалокатга учраган иккинчи томон машинада ёш бола бор эди, куркиб кетди, дея одатдагидан купрок товон пули талаб килган.\n5. Огох булинг: «Иш топиб берамиз!»\nМехнат муносабатлари Кореяга бораётган хамюртларимизнинг аксариятига тааллукли. Ишга эхтиёж бор экан, иш топиб берадиган ишбилармонларнинг хам ови бароридан келаверади. Аммо шундай кишилар хам борки, инсофни бир четга суриб, факат уз манфаатларини уйлайди.\nЖуда купчилик юртдошларимизнинг шикоятига сабаб булаётган муаммо – бегона эмас, узимизнинг шоввозлар томонидан булаётган товламачилик холатларидир.\nКимдир йук ишга жойлаштириш эвазига хак олиб, кочиб колса, бошка биров мехнаткашнинг ойлигидан доимий равишда маълум микдорни ундириб боради.\nМенинг тажрибамда хам шунга ухшаш холат юз берди. Кушни давлат вакиллари Кореянинг чеккарок шахарчасида очилган янги ошхонага ошпаз сифатида ишга таклиф килишди. Дарсдан ташкари кулай вактда ишлашимга, мумай кунлик маошга келишгандик. Пухта уйламай бизнес бошлагани сабаб бир ой ичида банкрот булди, фойда уёкда турсин, карз билан чикди. Биз хам ишлаган вактимизга куйиб колавердик, тахминан $800 иш хаки берилиши кутилган эди… Товламачилик булмаса-да, мехнатимиз эвазига хак ололмадик.\nБу каби холатлар асосан талабалар билан, мехнатнинг турли шаклларида учраши мумкин. Тавсиямиз эса тушунарли: эхтиёткор булинг, ишга киришдан олдин сураб-суриштиринг.\nЭслатиб утамиз, Кореядаги мехнат турлари хакида рукннинг аввалги маколаларида батафсил ёритилган эди.\nЯна бешта мухим тавсия маколанинг иккинчи кисмида келтириб утилади.\nРукндаги туркум маколалар:\nКорея кундалиги. Укишга жунаб кетишнинг илк таассуротлари\nВидео: Жанубий Кореяда метро Узбекистондагидан канчалик фаркли?\n«15 соатлик иш куни, корейс ошхонаси ва узбек шоввозлари». Корея орзусининг иккинчи томони\nКорея кундалиги: Узбекларнинг мухожирликдаги хаёти, ватан согинчи, узбекча ургатилган корейслар ва бошкалар хакида\nКореяда хайдовчилик гувохномасини атиги бир кунда олиш мумкин, лекин…\nПред. Galaxy S11 смартфонининг суратлари такдимотидан 3 ой олдин пайдо булди\nСледующая Польша Британиядан узининг 100 тонна олтинини кайтарди\nБуюк Британия кироличаси манфаатлари остида Лондон гарби ва мамлакатнинг кишлок худудларидаги кучмас мулкларни бошкарувчи Британия …\nApple капиталлашуви 1,5 триллион доллардан ошган илк компанияга айланди\nТошкентда икки хафтада ахоли орасида 500га якин холат аникланган. Президент пандемияга карши курашда янги боскич бошланаётгани хакида\nЭронда тиббий никоб такиш мажбурий этиб белгиланди\nЕвропа лигаси чоракфиналига куръа ташланди


Функционал дастур: Лойиҳанинг функционал вазифаси унинг ўзига хос хусусияти ҳисобланиб, у ўзида офис майдонлари ижарага бериладиган офис маркази ва маиший хизмат кўрсатиш марказини мужассам этади.\nМанзил: Тошкент шаҳри, Мирзо-Улуғбек тумани, Кичик халқа йўли кўчаси\nУмумий майдони: 9696 м2\nҚаватлар сони: 5 қаватли\nУчастка майдони: 0,4 гектар\nМуаллиф архитекторлар / интерьер дизайнерлари жамоаси: ЛБА (лойиҳанинг бош архитектори) - Ғозиева Дилноза Аҳмаджоновна; Архитектор - Қосимова Гулноза Нуруллаевна; Архитектор - Худойбердиев Учқун Абдумурадович\nБуюртмачи: Жисмоний шахс - Савинков Ю. Н.\nЛойиҳалаштириш муддати: 6 ой\nАмалга ошириш муддати: 50 йил\nЛойиҳа қандай ҳолатларда юзага келди, буюртмачи томонидан қандай вазифалар қўйилди, улар қандай ҳал этилди: Подвал қаватга, фойдаланиладиган том ва қисман нишабли томга эга 5 қаватли бино. Ҳажмий-режалаштириш композициясига кўра бино кўп функционалли бўлиб, подвал қаватида машиналар учун тураргох, шунингдек техник хоналар ва товарларни сақлаш учун омборлар жойлашган. Товарларни савдо залларига ташиш қулайлиги учун юк лифти назарда тутилган, шунингдек автомобиллар тураргоҳидан юқоридаги қаватларга чиқиш учун учта йўловчи ташиш лифтлари лойиҳалаштирилган. Бино ёнғинга бардошлиликнинг II даражаси талабларига жавоб беради ва Ф 3.1. функционал ёнғин хавфи синфига киради.\nОбъект контексти (табиий муҳит ёки шаҳарда / қишлоқда қурилиш тавсифи, участка катталиги, нималарга чегарадошлиги): Бино мураккаб режали бино ҳисобланиб, ўқ габаритлари ўлчами 73000 мм x 30000 мм ни ташкил этади.\nФойдаланилган материал ва технологиялар: Фасадларни ташқи безашда қуйидаги материаллардан фойдаланилган: деворлар - “Травертин” табиий тош қопламаси, цоколи - тўқ кул ранг италогранит қопламаси. Ички безашда технологик талабларга мувофиқ, замонавий безаш материаллари назарда тутилган. Хоналар ва полларни безаш ҳар бир хона учун технологик талабларга мувофиқ бажарилади.


Бугун жосуслик ва суиқасд режалаштирганликда айбланган Миср фуқароси умбрбод қамоқ жазосига маҳкум этилди.\nМуҳаммад Айд Дабус Миср Президенти Ҳусни Муборакка суиқасд режалаштиргани ва Эронга жосуслик маълумотларини бергани учун умрбод қамоқ жазосига маҳкум этилди. Айтилишчиа, Дабус Теҳронга топширган маълумотлар Эроннинг Миср ва Саудия Арарбистонига ҳужумлар режалаштиришда ишлатилиши кўзда тутилган.\nМазкур ишда айбланувчи сифатида ўтаётган эронлик дипломат Реда Ҳуссайнга сиртдан умбрбод қамоқ жазоси белгиланди. Дипломатнинг қаерда экани номаълум қолмоқда.\nМуҳаммад Айд Дабус ўзининг айбдор эмаслигини баён қилди. Унинг таъкидлашича, қатор айбловлар, жумладан жосуслик ва Миср миллий манфаатларига путур етказиш бўйича иқрор кўрсатмаларини олиш учун, уни қийноққа солишган.\nҚоҳира ўтмишда ҳам Теҳронни Миср президенти Анвар Садатга суқасд уюштирган жанггариларни қўллаб-қувватлаганликда айблаган.


Бишкек – mulkdor.com\nNovember 22 2018, 05:11 ЭнциклопедияҚирғизистон\nБИШКЕК (1926 йилгача Пишпак, 1926—91 йилларда Фрунзе) — Қирғизистон Республикаси пойтахти. Йирик саноат- транспорт тугуни, Қирғизистоннинг иқтисодий ва маданий маркази. Чу водийсида, Қирғизистон тизмасининг шимолий этагида, 700—900 метр баландликда жойлашган. Январнинг ўртача температураси — 5,4°, июлники 24,4°. Ўртача йиллик ёғин 471 мм. Шаҳар майдони 18,4 минг га. Аҳолиси 631,3 минг кишидан зиёд (2000); қирғизлар 34,6%, руслар 47,4%, украинлар 4,3%, татарлар 2,5%, уйғурлар 2,1%, ўзбеклар 1,8%, бошқа миллатлар 7,3% ни ташкил қилади.\nБишкек 4 маъмурий туманга бўлинган. Ҳозирги Бишкек ўрнида 1825 йилда қўқонликлар томонидан Пишпак (қўқонлик тарихчилар асарларида Пишкак) қалъасига асос солинган. 1860 ва 1862 йилларда рус қўшинлари Аштак довони орқали бостириб келиб қалъани эгаллаган ва бутунлай вайрон қилган. 1864 йилда Бишкек ўрнида Пишпак рус ҳарбий истеҳкоми барпо этилди. Тез орада Бишкек орқали Еттисув савдо тракти (Тошкент — Семипалатинск) вужудга келди. 1878 йилдан Бишкек Еттисув вилоятининг уезд шаҳри. Майда озиқ-овқат ва кўн саноати корхоналари бўлган. Аҳолиси савдо-сотиқ, киракашлик, боғдорчилик, сабзавотчилик ва ғаллачилик билан шуғулланган. Пишпак 1918 йилдан Туркистон Мухтор Республикаси таркибида, 1924 йилдан Қора қирғиз (1925 йилдан Қирғизистон) мухтор вилоятининг маркази.\nБишкек 1926 йилдан — Қирғизистон Мухтор Республикасининг, 1936 йилдан Қирғизистон Республикасининг пойтахти.\nБишкекда 1941—45 йиллар уруши даврида янги саноат корхоналари қурилиб фронт учун қурол яроғлар ишлаб чиқарилган. Металсозлик ва машинасозлик ривожланди, урушдан кейин Бишкек Қирғизистоннинг энг йирик индустриал марказига айланди. Шаҳарда 94 саноат корхонаси, 2,7 минг кичик корхона, 42 ассоциация, 2 консорциум, 365 фирма, 10 биржа, 69 акциядорлик жамияти, 494 масъулияти чекланган жамият, 18 тижорат банклари, 8 концерн ва 4 корпорация бор. Киме, кимёфармацевтика саноати корхоналари, «Қирғизмебель» бирлашмаси, уйсозлик корхоналари, темирбетон буюмлар заводи, иссиклик электр маркази ишлаб турибди.\nБишкек Бухоро— Тошкент—Олмаота газ қувури оркали газ билан таъминланган. 2 темир йўл вокзали, «Манас» халқаро аэропорти бор. Темир йўл орқали Тароз шаҳри (собиқ Авлиёота) билан боғланган.Шаҳар меъморлиги 1872 йилги дастлабки режа бўйича шаклланиб, тўғри бурчакли кесишган кўчалар билан бирга унча катта бўлмаган маҳаллаларга бўлинган. Уйлар, асосан, пахса ва синчдан бир қаватли қилиб қурилиб, сомонли лой билан сувалган. 20—40-йилларда Маданият вазирлиги биноси (1926), Ҳукумат уйи (1934), Тиббиёт институти (1939) ва вилоят ижроия қўмитаси бинолари (1938) қурилган. Бишкекни қайта қуриш режаларига (1939, 1948—58, 1971) кўра шаҳар кўчалари кенгайтирилди, микрорайонлар барпо этилди. Шаҳарда 2—4 қаватли зилзилабардош турар жой ва жамоат бинолари қурилди. 50—70- йилларда Тинчлик проспектида янги микрорайонлар вужудга келди. Опера ва балет театри (1955), шаҳар кутубхонаси (1957—62), шаҳар марказидаги майдонда бинолар ансамбли (1956), қишлоқ хўжалиги вазирлиги (1954—60), Спорт саройи (1974), Тасвирий санъат музейи (1974) бинолари бунёд этилди. 1996/97 ўқув йилида 77 умумий таълим мактабида 93,3 минг ўқувчи, ҳунартехника билим юртларида 5,7 минг 394 ўқувчи, ўрта махсус ўқув юртларида 11,7 минг ўқувчи ўқиди, мактабгача тарбия муассасаларида 16,2 минг бола тарбияланди. Шаҳарда 8 олий ўқув юрти (Қирғизистон миллий университети, Қирғизистон Россия славян университети, техника университети, қишлоқ хўжалиги академияси, тиббиёт академияси, Халқаро интститути, физкультура институти, санъат институти) фаолият кўрсатади. Янги коллеж, лицей ва гимназиялар, халқаро, давлат хусусий мактаблари очилмоқда. Бишкекда Миллий Фанлар академияси, тармоқ илмий тадқиқот институтлари мавжуд. Қирғизистон Республикаси давлат кутубхонаси, 22 йирик оммавий кутубхона, 7 музей, 6 театр, 10 кинотеатр, «Қирғизфильм» киностудияси ишлаб турибди (90-йиллар охирлари). Бишкекда «Қирғизистон» Матбуот уйи, Қирғизистон энциклопедияси Бош таҳририяти, «Илим» нашриёти, йирик полиграфкомбинат, республика ахборот органи — Қирғизистон телеграф агентлиги жойлашган. Республикада 128 газета, 15 журнал чоп этилади. 1974 йилдан «Бишкек оқшоми» шаҳар газетаси нашр этилади. Маҳаллий радиоэшиттиришлар қирғиз ва рус тилларида олиб борилади. 9680 ўринли 32 касалхонада 3792 врач ва 7253 дан зиёд ўрта маълумотли тиббий ходим ишлади (90-йиллар охирлари). Бишкек ва унинг атрофида Иссиқота курорти, кардиология санаторийси, дам олиш уйлари, профилакторийлар жойлашган. Бишкек— республикада туризм маркази. Туристик меҳмонхона ва базалар бор. Бошқа республикалар ва мамлакатлар билан темир йўл, автомобиль, ҳаво йўллари орқали боғланган.\nАГУДА (1068 - 1123) - Хитойдаги Цзинь давлатининг асосчиси ва биринчи императори (1115 — 23). 1113 йилда киданларга ўлпон тўловчи Ваньяньларнинг чжурчжэн уруғига ...\nТарихNovember 6 2018, 07:11\nАБДАЛОВ ОТАЖОН (1856-1939) -илк ўзбек матбаачиси ва ношири. Матбаачилик фаолиятини 1874 йилдан Хива шаҳрида Хива хони Муҳаммад Раҳимхон II саройида ташкил этилган тошбосмада ...\nКитобларNovember 20 2018, 04:11


Наркомания ва гиёҳвандлик моддалар савдоси муаммоси кимнидир ногирон қилса ёки ҳаётига зомин бўлса, бошқа биров шунинг ҳисобидан даромадга эга бўлади. БМТ маълумотларига кўра, бугунги кунда наркотик моддаларга муккасидан кетганлар сони 500 миллион нафардан ошади. Уларнинг кўпчилигини 30 ёшгача бўлганлар ташкил этиши ачинарлидир.\nҲар йили бундай оғу касридан 200 мингдан зиёд одам ҳаётдан кўз юмади. Боз устига, дунёда содир этилаётган жиноятларнинг 50 фоизидан кўпи гиёҳвандлик билан боғлиқдир.\nУшбу офат инсониятга қанча мусибатлар келтиргани, олдинда нималар кутилаётгани ҳақида тасаввур қилишнинг ўзи қийин. Жаҳон миқёсида унга қарши зарур чора-тадбирлар кўрилмоқда. Бинобарин, турли давлатларда ҳар йили 26 июнь — Халқаро наркотик моддаларни суиистеъмол қилиш ва уларнинг ноқонуний айланишига қарши кураш куни сифатида кенг нишонланади. Мазкур сана БМТ Бош Ассамблеяси томонидан 1987 йилда таъсис этилган бўлиб, у башариятнинг наркотиклардан холи жамият қуриш йўлидаги фаолиятини кучайтириш рамзи ҳисобланади.\nЮртимизда ҳам ушбу муаммога қарши курашиш борасида кенг кўламли ишлар амалга оширилмоқда. Бунинг учун мустаҳкам ҳуқуқий асослар яратилган. Жумладан, “Гиёҳвандлик воситалари ва психотроп моддалар тўғрисида”ги Қонун қабул қилинган. Жаҳон божхона ташкилоти, Интерпол ва бошқа халқаро тузилмалар билан ҳамкорлик йўлга қўйилган. Айни пайтда БМТ, ЕХҲТ, ЕИ, ШҲТ лойиҳаларини мувофиқлаштириш, мониторинг қилиш ва уларни амалга оширишни таъминлаш йўлида қатор ишлар бажарилаяпти. Имзоланган тегишли келишувлар асосида Марказий Осиё давлатлари, Россия, Италия, Германия, Франция, Болгария ва бошқа мамлакатларнинг тегишли идоралари билан наркотикларга оид вазият тўғрисидаги ахборот материалларини алмашиш таъминланаётир.\nТаъкидлаш лозимки, республикамизда миллий аксилнаркотик стратегия истиқлолнинг илк даврларида шакллантирила бошланди. Хусусан, 1994 йилда Наркотик моддаларни назорат қилиш давлат комиссияси ва унинг ижро аппарати — Вазирлар Маҳкамаси ҳузурида Наркотик моддаларни назорат қилиш миллий ахборот-таҳлил маркази тузилди. 1995 йилда Ўзбекистон Бирлашган Миллатлар Ташкилотининг наркотик моддаларнинг ноқонуний айланиши ва наркоманияга қарши кураш тўғрисидаги конвенцияларига қўшилди.\nШанхай ҳамкорлик ташкилотининг аъзоси сифатида эса наркотик моддалар, психотроп воситалар ва прекурсорларнинг ноқонуний айланишига қарши кураш бўйича Марказий Осиё минтақавий ахборот-мувофиқлаштириш маркази фаолиятида иштирок этиб келмоқда.\nШу ўринда мамлакатимизда гиёҳвандлик воситалари ва психотроп моддалар назорати бўйича ҳуқуқий база тўлиқ янгиланганига алоҳида тўхталиб ўтиш лозим. Айни чоғда аҳоли, айниқса, ёш авлод ўртасида соғлом турмуш тарзини қарор топтириш бўйича комплекс чора-тадбирлар амалиётга жорий этилди. Бундан ташқари, гиёҳвандлик моддаларига тобе бўлиб қолган шахсларни тиббий-ижтимоий реабилитацияси учун самарали тизим яратилди. Хусусан, Республика наркология маркази, диспансерлар, Соғлиқни сақлаш вазирлиги ҳузурида Психоактив моддаларни суиистеъмол қилиш соҳасидаги вазиятни мониторинг қилиш маркази тузилди.\n— Оғу домига тушиб қолган инсон, аввало, соғлиғини, ўзлигини йўқотади, — дейди Халқ таълими вазирлиги маънавий-ахлоқий тарбия бошқармаси бошлиғи ўринбосари — бўлим бошлиғи Жамолиддин Камолов. — Ундаги қатъий фуқаролик позицияси, ирода ва аниқ ҳаётий қарашлар, масъулиятни ҳис қилиш туйғуси йўқолиб боради. Бу каби салбий ҳолатларнинг олдини олиш мақсадида юртимизда тарғибот-тушунтириш ишлари изчил давом эттирилаяпти. Жумладан, таълим муассасалари, маҳаллалар, ташкилотлар ҳамда корхоналарда ёшлар иштирокида ҳуқуқий мавзуларда, гиёҳвандлик моддаларининг фалокатли оқибатлари ҳақида учрашувлар, суҳбатлар ва бошқа тадбирлар ўтказилмоқда. Уларнинг орасида “Ёшлар — гиёҳвандлик моддаларига қарши!”, “Биз — соғлом турмуш тарзи тарафдоримиз!”, “Спорт — баркамоллик гарови”, “Ёш истеъдодлар — бизнинг ғуруримиз” каби шиорлар остида ташкил этилаётган кўплаб акциялар муҳим ўрин эгалламоқда. Шунингдек, вояга етмаганлар билан ишлаш самарадорлигини оширишга алоҳида эътибор қаратилаётир.\nҲарбий-спорт соғломлаштириш оромгоҳлари, “Шунқорлар” ҳарбий-спорт ўйинлари, турли викториналар ва спорт турнирларини ўтказиш ҳам ўзининг ижобий натижаларини бермоқда. Зеро, улар ёш авлодда ватанпарварлик ва юртга садоқат фазилатларини шакллантириш, ижтимоий-сиёсий ва ҳуқуқий маданиятни юксалтириш, спортга қизиқишни кучайтиришга хизмат қилаётир.\nҲар йили 1 февралдан 1 мартгача эса ёшлар ўртасида психотроп ва гиёҳвандлик воситаларининг тарқатилишига қарши кураш ойлиги ўтказилмоқда. Унинг доирасида ҳуқуқ-тартибот органлари ходимлари иштирокида ижтимоий муассасалар, меҳнат жамоалари, маҳаллаларда тушунтириш тадбирлари, профилактик суҳбатлар, маърузалар, давра суҳбатлари ўтказиш яхши анъанага айланган.\nШу билан бирга, наркомания ёйилишининг олдини олиш учун давлат идоралари, нодавлат нотижорат ташкилотлари, фуқаролар ўзини ўзи бошқариш органлари фаоллари, тиббиёт ва ўқув даргоҳлари мутахассислари, оммавий ахборот воситалари, маданият ҳамда санъат соҳаси вакиллари саъй-ҳаракатларини бирлаштириш долзарбдир. Бунда “Ижтимоий шериклик тўғрисида”ги Қонуннинг аҳамияти беқиёс. Сабаби, унда белгилаб берилган механизмлар, тартиб ва таомиллар давлат органлари билан “учинчи сектор” ўртасидаги ҳамкорликни янада равнақ топтиришда катта ўрин тутади. Бу эса жамиятда соғлом турмуш тарзини кенг тарғиб қилиш ҳамда чуқур қарор топтириш, ҳар томонлама етук авлодни улғайтириш, гиёҳвандликка қарши курашишга қаратилган дастурлар, чора-тадбирлар, лойиҳалар ижросини таъминлашда салмоқли роль ўйнаши, шубҳасиз.\nМазкур рукндаги бошқа мақолалар: « Ўз айтар сўзимиз бор\tХотин-қизларга ижтимоий кўмак »


Ғарб ОАВлари Путиннинг чиқиши ҳақида нима...\n03.03.2018 11:50 0 993\n1 март куни Россия президенти Владимир Путин Федерал мажлисга мурожаатнома йўллади. Россия президентининг нутқи Ғарб оммавий ахборот воситалари эътиборидан четда қолмади. «РИА Новости» улардан айримларининг фикрларини келтириб ўтди.\n«The Washington Post» газетасининг ёзишича, «Путиннинг гапларини яқинда Доналд Трамп маъмуриятининг янги ядровий қуроллар ишлаб чиқариш ҳақидаги режаларига жавобан Вашингтонга мурожаат сифатида баҳолаш мумкин».\n«Financial Times» газетасининг ёзишича, Путин соғлиқни сақлаш, йўл қурилиши ва таълимга катта миқдорда давлат инвестицияларини йўналтиришни режалаштирган. Бу нутқ унинг асосий сайловолди дастурига айланади деб ҳисоблайди муаллиф.\nБританиянинг «The Independent» нашри журналисти Путиннинг нутқини «жанговар нутқ» дея баҳолади.\n«Ракета мудофаа системасининг аҳамиятини камайтириш қобилиятини ҳисобга олган ҳолда янги типдаги рус қуроллари мавжуд стратегик мувозанатга жиддий хавф солиши мумкин», — деб ёзади газета.\nБританиянинг «The Telegraph» газетасининг ёзишича, Россия президентининг ядро қуролини пеш қилиши янги қуролланиш пойгасининг бошланишига олиб келиши мумкин.\nФранциянинг «Le Monde» нашри эса Путиннинг ижтимоий-иқтисодий масалаларни эътибордан четда қолдиргани ҳақида ёзган. «Улар ракеталар намойишининг соясида қолиб кетди», – дея таъкидлайди газета.


"Суд яна буйруқни бажаради"\n18 май 2021, Тошкент вақти: 11:54\nНовқат туман суди ҳукми билан 9 йилдан 20 йилгача озодликдан маҳрум қилинган 32 новқатлик ўзларига берилган жазодан норози бўлиб Ўш вилоят судига шикоят аризаси билан мурожаат қилганлар.\nЎш вилоят судида новқатлик 32 диндор устидан бошланган апелляция тартибидаги жараëнга ҳуқуқ ҳимоячилари ва мустақил журналистлар киритилмади.\nАввалроқ расмийлар маҳкама жараёни очиқ ўтказилиши эълон қилган эдилар. Бироқ ҳуқуқ-тартибот ходимлари мустақил телевидение, радио ва газета журналистларини маҳкама жараёнига қўймадилар.\nРасмийлар бу борада бирон-бир маълумот беришни истамадилар. Бироқ овозини ёзиб олишимизни истамаган милиция ходими суд зали тор бўлгани учун фақатгина беш нафар журналистга жой ажратилгани ва маҳкамага ўша журналистларгина киритилишини маълум қилди.\nКейинроқ бу беш журналистнинг ҳукумат телеканаллари ходимлари ва маҳаллий ҳуқуқ-тартибот хизмати матбуот котиблари экани маълум бўлди.\nЎшлик ҳуқуқ ҳимоячиси Равшан Гапиров жараёнда иштирок этиш учун тегишли ҳужжатларни судга топширганини айтади. Бироқ у ҳам суд жараёнига киритилмаган.\n- Новқатликлар судида мен ҳимоячи бўлиб иштирок этишим керак эди. Бунинг учун судга аввалроқ келиб, керакли ҳужжатларни топширганман. Судда иштирок этишга ҳакамдан рухсат олиб, жиноят ишидан нусха кўчиртириб, танишиб чиққанман.\nБугун эрталаб келсам, ҳуқуқ-тартибот ходимлари: “Суд бизга маҳкамага қўйиладиган одамларнинг рўйхатини тузиб берган, сиз рўйхатда йўқсиз”, деб киритишмади. Бундан кўриниб турибдики, булар озроқ гапириб, индамай ўтирадиганларга рухсат бериб, ҳақиқатни гапирадиганларнинг киришига рухсат беришмаяпти.\nҲозир суд бўлмайди, одамларнинг кўзига суд бўляпти, деб кўрсатишади-да, тайинланган буйруқни бажаришади. Демак, катта бир одамдан буйруқ бўлган. Ҳозир мана шу буйруқни бажаришади, дейди Равшан Гапиров.\nСуд жараёнига киритилмаган журналистлар суд раиси номига “жараёнда иштирок этишга рухсат бериш талаби билан” ариза ёзиш билан чекландилар.\nАввалги маҳкама жараёнининг дастлабки кунлари ҳам мустақил журналистлар судга қўйилмаган эди. Айрим адвокатлар ва судланувчиларнинг талаби билан маҳкаманинг учинчи куни мустақил журналистларга рухсат берилганди.\nАйни пайтда давлат қораловчиларидан бири ўтган маҳкама жараёни одилона ўтказилганини қониқиш билан қайд этганди.\n- Суд жараёни 18 нафар адвокат, судланувчиларнинг яқинлари, оммавий ахборот воситалари иштирокида очиқ-ойдин, ҳаққоний тарзда ўтказилди, деб ҳисоблайман. Бундан ташқари, юздан ортиқ гувоҳ, жабрланувчилар иштирок этди.\nҚолаверса, судланувчиларнинг қўшимча гувоҳлари ҳам суд жараёнида тўлалигича иштирок этди. Бундан ташқари, судланувчиларнинг адвокатлари судда иштирок этолмаган гувоҳларнинг ёзма кўрсатмаларини ўқиб берди. Бу ҳам суд жараёнининг очиқ ойдин, одилона тарзда ўтказилганига далил бўлади, - деган эди исмини айтмаган давлат қораловчиларидан бири.\n2008 йилнинг 1 октябрида Рамазон ҳайитининг Новқат марказий майдонида ўтказилишига рухсат берилмаганидан норози бўлган 1000 дан ортиқ диндор туман давлат маъмурияти биносини тошбўрон қилган эди.\nОрадан бир неча кун ўтиб, Ўш вилоят ички ишлар бошқармаси тартибсизликларни Ҳизбут-Таҳрир партияси уюштирганини ҳамда партиянинг 32 нафар аъзоси уюштирувчи сифатида айбланиб, қўлга олинганини маълум қилганди.\n2008 йилнинг 27 ноябр куни айбланувчилар устидан ҳукм чиқарилди. 32 нафар судланувчидан балоғатга етмаган Аҳмадилло Эргашевга 9 йил, Лобар Сайидориповага 15 йил, Зарифа Абдураимовага 16 йил, қолган 29 нафарига 16 йилдан 20 йилгача қамоқ жазоси берилди.\nУларга оммавий тартибсизликларни уюштирганлик, расмийларга қаршилик кўрсатганлик, соғлиги ва ҳаётига хавф туғдириш орқали ҳукумат вакилига нисбатан куч ишлатганлик, мамлакатнинг ҳудудий дахлсизлигига хавф туғдирганлик, конституцион тузумни ўзгартиришга уринганлик, миллий ва диний низо чиқарганлик каби қатор айблар қўйилганди.\nСудланувчиларнинг адвокатларидан бири Улуғбек Усмонов судланувчиларга берилган жазони “бошқаларга ўрнак” ўлароқ баҳолайди.\n- Менимча, бутун диний оқимларга ўрнак бўлиб қолсин, деган маънода қилинаётган иш бўлди. Бу ҳукумат буюртмасидир. Бу нарсалар, бундай воқеалар қайтарилишининг олдини олиш мақсадида атайин қилинмоқда, дейди Улуғбек Усмонов.


Ўзбекистон, Қозоғистон ва Туркманистон чегараларнинг туташ ҳудуди тўғрисидаги шартномани имзолади – Газета.uz\nЎзбекистон, Қозоғистон ва Туркманистон чегараларнинг туташ ҳудуди тўғрисидаги шартномани имзолади\nЎзбекистон, Қозоғистон ва Туркманистон уч давлат чегараларининг туташ ҳудуди тўғрисидаги шартномани имзолади.\n10 ноябр 2017, 14:49 Сиёсат\nЎзбекистон, Қозоғистон ва Туркманистон ташқи ишлар вазирлари — Абдулазиз Камилов, Қайрат Абдраҳмонов ва Рашид Мередов 10 ноябрь куни Самарқандда уч давлат чегараларининг туташ ҳудуди тўғрисида шартномани имзолади.\nМаросим «Марказий Осиё: ягона тарих ва умумий келажак, барқарор ривожланиш ва тараққиёт йўлидаги ҳамкорлик» мавзуидаги халқаро конференция доирасида бўлиб ўтди.\nЎзбекистон ва Туркманистон ТИВ раҳбарлари икки давлат ўртасида стратегик шериклик тўғрисидаги шартнома ратификация қилингани ҳақидаги ёрлиқлар алмашилди. Шундай қилиб, 6 март куни Ўзбекистон Президентининг Ашхободга қилган давлат ташрифи доирасида имзоланиб, икки давлат парламентлари томонидан ратификация қилинган ҳужжатлар кучга кирди.\n«Газета.uz» 4 789\n13 ноябр 2017, 09:51\nАлбатта уч қардош давлатлар Ўзбекистон, Қозоғистон ва Туркманистонни чегаралар туташ ҳудудлари тўғрисидаги шартномани имзолашларини табриклаш керак! Асрлар давомида бир бирларига елкадош бўлиб яшаб келаётган бу биродар халқларни дўстлиги абадий бўлсин! Халқларимизни байрамларида, яхши кунларида ва туйларида бориш келишлари бардавом бўлсин!\n04.07 Коронавирус ҳолатлари сони 9500 тага етди\nТошкент ҳокимига янги ўринбосар тайинланди


Тошкентдаги кўзи ожизлар махсус мактаб-интернатида махсус жиҳозланган инновацион компьютер маркази ташкил этилди - zarnews.uz\nАхборот ва оммавий коммуникациялар агентлиги томонидан "Ko‘ngil ko‘zi" лойиҳаси доирасида Тошкент шаҳар кўзи ожизлар махсус мактаб-интернатида махсус жиҳозланган инновацион компьютер маркази ташкил этилди. Бу ҳақда Агентлик директори ўринбосари Саида Мирзиёева ўзининг ижтимоий тармоқдаги саҳифаси орқали хабар берди.\nУшбу марказ кўриш имконияти чекланган болалар учун замонавий коммуникацион билимларни эгаллаш, бутунжаҳон интернет тармоғидан фойдаланиш кўникмаларини уйғотиш, китобхонлик маданиятини шакллантиришга хизмат қилади. Агентлигимиз томонидан тақдим этилган компьютерлар мактаб ўқувчилари имкониятларига мослаштирилган. Яъни, экранда нутқ интерфейслари орқали махсус ўқиш дастури ёрдамида матн блоклари, ёрлиқ номлари ва меню бандлари овозли эшитилади.\nБундан ташқари, ушбу компьютерлардаги 300 дан ортиқ аудиоматериаллар кўриш имконияти чекланган ўқувчиларнинг китобхонлик кўникмаларининг шаклланишида муҳим аҳамиятга эга бўлади.\n“Бугун ана шу компьютер марказининг тантанали очилиш маросимини ўтказиб, махсус мактаб-интернати ихтиёрига топширдик. Севимли адибимиз Абдулла Қодирийнинг «Ўткан кунлар» романининг аудио талқинини мактаб фондига совға қилдик”, деб ёзади С.Мирзиёева.\nТеглар: кўзи ожизлар махсус мактаб-интернат


“Smart city” конфeрeнцияси – Yoshlar ovozi\nАл-Хоразмий номидаги Тошкент ахборот технологиялари университетида “Ўзбекистон-Германия–2019” илмий-тадқиқот дастури доирасида “Smart city” Ўзбекистон-Германия халқаро конференцияси бўлиб ўтмоқда.\nГерманиянинг Олденбург университети, Тошкент ахборот технологиялари университети “Ёш олимлар кенгаши” ҳамда унинг ҳудудий филиаллари ҳамкорлигида ўтказилаётган конференцияда профессор-ўқитувчилар ва соҳа мутахассислари иштирок этмоқда.\nТадбир вазирлик қошидаги соҳа корхоналари ходимларининг “Smart city” дастури бўйича халқаро тажриба алмашиш ва ҳамкорликни янада мустаҳкамлаш имконини беради. Унда икки мамлакат олимлари, илмий тадқиқотчилари, ишбилармонлари, олий таълим муассасалари вакиллари ўзаро мулоқот қилиб, тажриба алмашмоқда.\nКонференция 11 октябрда якунига етади.\nЎзбекистон Республикаси Ахборот технологиялари ва коммуникацияларини\nривожлантириш вазирлиги матбуот хизмати\n← “Ибрат ва ҳикмат мактаби” Миллий гвардия бўлинмаларида\nЖаҳл устида тўхтатилган тўй ёхуд дабдабали маросимлар оқибати ҳақида →


МАРКАЗДА ЯНГИ БЎЛИМ ОЧИЛДИ - Ўзбекистон овози газетаси\nМАРКАЗДА ЯНГИ БЎЛИМ ОЧИЛДИ\nСамарқанд вилоят ногиронларни реабилитация қилиш марказида гериатрия бўлими ташкил этилди.\n– Ҳар йили Самарқанд вилоят ногиронларни реабилитация қилиш марказида даволанаман, – дейди Бахтиёр Файзиев. – Янги очилган бўлим айнан 60 ёшдан ошганларга, айниқса, шу ёшдаги ногиронлиги бўлган инсонларга хизмат кўрсатар экан. Шарт-шароитларнинг юқори даражадалиги, шифокорларнинг самимийлиги, ширинсуханлиги менга жуда ҳам маъқул.\nМарказдаги ҳар бир палата тоза-озода. Бемор учун ҳамма шароит муҳайё. Навбатчи ва даволовчи врач ҳар кун эрталабданоқ бемор ҳолидан хабар олади. Ҳамширалар эса беморлардан асло узоқлашмайди. Муолажаларнинг палатанинг ўзида амалга оширилиши хаста одам учун қанчалик қулай эканлигини тасуввур қилаверинг. Физиотерапия муолажалари, массаж ногиронлиги бўлган кишилар учун фақат фойда бераётганлигини бу ерда даволанаётган ҳар бир бемордан эшитасиз.\nМарказда яқинда очилган 10 ўринлик гериатрия бўлими хоналари шинам, энг керакли жиҳозлар мавжуд. Ошхонадан тортиб, ҳаммомгача бор. Ҳатто энг сўнгги русумдаги телевизор ҳам ишлаб турибди.\n– БМТ маълумотларига қараганда, 60 ёшдан ошганлар сони кейинги 50 йилда уч бараварга кўпайган, – дейди бўлим мудири Нилуфар Жабборова. – Бизнинг мамлакатимиздаги кўрсаткич ҳам бундан паст эмас. Демак, бутун дунёда, жумладан, мамлакатимизда инсон умри узаймоқда. Инсон ёши улғаявергач, турли хасталикларга чалиниш хавфи бўлади. Марказимизда янги бўлимнинг ташкил этилишидан мақсад 60 ёшдан ошганларга тиббий хизмат кўрсатиш, уларда учраб турадиган атеросклероз, артериал гипертония, юрак ишемияси дарди, қандли диабет каби касалликларнинг олдини олишга қаратилган.


18:30 / 14.03.2017 2270 pdf Ўқиш режими + -\nСарлавҳани ўқиган ҳар қандай мўмин-мусулмоннинг хаёлида бирданига Расулуллоҳ соллаллоҳу алайҳи васалламнинг даврларидаги “Маҳзунлик йили” деб ном олган воқеа гавдаланади. Бир йилда Пайғамбаримиз алайҳиссаломга нисбатан ҳар тарафлама бўлаётган зулм, озор, истибдодлардан у зотни ҳимоя қилаётган икки буюк шахс (Ҳадийжа розияллоҳу анҳо ва Абу Толиб) дунёдан ўтди. Улардан бири амакилари Абу Толиб Расули акрам соллаллоҳу алайҳи васалламни асосан жисмоний ва сиёсий зўравонлик, тажовузкорлик ҳамда зулму ситамлардан ҳимоя қилса, Ҳажийжа онамиз розиялоҳу анҳо эса у зотни маънавий, руҳий ва иқтисодий тарафдан тўлиқ қўллаб-қувватлаб, далда бўлиб турар эдилар. Гўёки бу икковлари Пайғамбаримиз соллаллоҳу алайҳи васалламнинг икки қанотлари эди. Бир йилнинг ичида у зот алайҳиссалом ҳар иккала суянчиқларидан айрилиб қолганлари туфайли шу йилни “Маҳзунлик йили” деб атадилар. Чунки бўлиб турган барча нохушликлар мазкур мусибатнинг олдида ҳеч нарса бўлмай қолди.\nБиз бу ўринда мазкур воқеа ва унга тегишли бўлган маълумотларни сиз азизларга қайта тақдим қилмоқчи эмасмиз. Балки миллионлаб мўмин-мусулмонларнинг қалбларини ўзларининг муҳаббатлари ила забт этган марҳум устозимиз фазилатли Шайх Муҳаммад Содиқ Муҳаммад Юсуф ҳазратларининг хотиралари ва у кишидан айрилишимиз эса кўпчилик мухлислар учун айнан “Маҳзунлик йили” бўлганини ёдга олиб, эслатиб ўтмоқчимиз.\nУзоқ эмас, икки йил орқага назар ташласак, 2015 йил март ойининг 10 санаси, ҳафтанинг сешанба куни шом намозидан олдин миллионлаб мўмин-мусулмонларнинг қалбларини ларзага солган машъум ва ўта совуқ хабар талқалди. Биз техника ривожланган даврда яшаётганимиз туфайли интернет ва бошқа алоқа воситалари орқали бу улкан мусибат тўғрисидаги совуқ хабар деярли бир неча сониялар давомида бутун дунёга тарқалди, десак, муболаға бўлмайди.\nЎшанда мазкур мусибат тўғрисидаги хабарни илк эшитган пайтимда бутун вужудимда қандайдир ўзгариш ва ғалаёнлар содир бўлди, ўзимни мутлақо йўқотиб қўйдим, худди бошимга ўта оғир нарса билан кучли зарба берилгани каби карахт ҳолатга келдим. (Бу ҳолатни, менимча, ҳар бир мухлис мўмин-мусулмон ўз бошидан кечирган бўлса керак.) Умрим давомида бундай карахт ҳолатга ҳеч қачон тушмаган эдим. Ваҳоланки, йиллар давомида қанчадан-қанча мусибат, бало, офат ва синовларга дучор бўлганмиз. Яқинларим, ҳаттоки волидаи меҳрибоним ва қиблагоҳимдан ҳам айрилганман. Лекин мазкур айрилиқларнинг барчаси марҳум устозимиз фазилатли Шайх Муҳаммад Содиқ Муҳаммад Юсуф ҳазратларидан айрилганимиз олдида унут бўлди. Зотан, инсоннинг табиати шундай. Катта мусибат келганда кичикларини унутади.\nУшбу мусибат туфайли мен ўзимдаги бир туйғуни тушуниб етдим. Инсонларнинг ўртасидаги ўзаро алоқалар ҳар хил сабаблар туфайли йўлга қўйилади. Албатта, биринчи ўринда насл-насаб бўйича силаи раҳм алоқалари, сўнгра ақд-никоҳ, қўни-қўшничилик, улфатчилик, тенгдошлик, касбдошлик, тижорий ва таълим-тарбия борасидаги устоз-шогирдлик алоқалари. Мазкур алоқаларнинг барчаси шариат кўрсатмаларига мувофиқ, ўз ўрнида, илм ва ақл ила ёндошган ҳолатда, рисоладагидек адо этилади. Лекин мазкур алоқаларнинг ичида қайсидир бири кимгадир кўпроқ ёқади ва унинг қалбини мутлоқ забт этади. Бу забт этиш илм ва ақл билан онгли ҳолатда ёндашиш туфайли инсоннинг ўзининг уринишлари ила пайдо бўлиб қолавермайди. Балки мазкур алоқалар туфайли қалбни забт этувчи энг буюк туйғу муҳаббатни Аллоҳ таоло хоҳлаган бандасигагина беради.\nАллоҳ таолога беадад ҳамду санолар бўлсинки, У Зот менинг қалбимни устозим Шайх ҳазратларининг муҳаббатлари ила тўлдирган экан. Бу ҳолатни эса устозимдан айрилганимдан сўнгра тўлиқ ҳис қилдим. Зотан, “Неъматнинг қадри у қўлдан кетганидан сўнгра билинади”, дейилган ҳикматли сўз бежиз айтилмаган экан.\nМазкур сатрларни қоралаш осон иш эмас. Чунки бу дард нафақат менга тегишли, балки миллионлаб мўмин-мусулмонларга ҳам оид дарддир. Қолаверса, ўтиб кетган мусибатни қайта ёдга олиб эслаш – ўша мусибат ичра яна бир бора яшашдек гап.\nЭсимда бор, Шайх ҳазратлари “Ҳадис ва ҳаёт” китобларида ҳазрат Али розияллоҳу анҳу даврларидаги фитналарни ёритар эканлар, мазкур фитнанинг қурбонига айланган ҳазрат Али розияллоҳу анҳунинг шаҳид бўлишлари ва у зотнинг севикли ўғиллари бўлмиш имом Ҳусайн розияллоҳу анҳунинг ҳам буюк фитнага учраганликлари, сўнг Карбало даштида аянчли ҳолатда ўлдирилганликлари тўғрисидаги маълумотларни келтириб, “Мазкур воқеаларни ёритиш барча уламоларга ҳам осон кечмаган. У азизларимизнинг барчалари ушбу тарихий маълумотларни ёритиш асносида ўзларининг соч-соқолларида оқ доналари кўпайиб қолганини ҳис қилганликларини ёзган. Ва каминада ҳам ана шундай ҳолат кузатилди”, деб ёзганлар.\nҲа, азизлар, ҳақиқатдан ҳам Ислом тарихида бўлган қанчадан-қанча воқеа-ҳодисалар борки, улар ҳар ёдга олинганда дардимиз қайтадан янгиланади. Ва ҳар ёдга олинганда барча ихлосли мўмин-мусулмонларни йиғлатади.\nКўпчилигимиз учун устозимиз фазилатли Шайх Муҳаммад Содиқ Муҳаммад Юсуф ҳазратларидан айрилиш ҳам ана шундай воқелардан бири, десак, муболаға қилмаган бўламиз. Албатта, устозимиз Шайх ҳазратларининг кўплаб мўмин-мусулмонлар муҳаббатига сазовор бўлишларида аввало Аллоҳ таолонинг фазли, барокати, хоҳиш-иродаси бўлса, сўнгра у зотнинг қиблагоҳлари, волидаи меҳрибонлари ҳамда жуфти ҳалоллари бўлмиш Ҳожи онанинг ва, албатта, ўзларининг буюк меҳнатлари бор. Зотан, ҳар қандай инсоннинг жамият ва халқ олдида буюк мақому мартабаларга эришмоқлигида нафақат ўз шахсияти, балки атрофидаги бир неча кишилар, ҳаттоки муҳитнинг ҳам ўзига яраша ҳиссаси бўлади. Устозимиз Шайх ҳазратларида эса мазкур шарт-шароитларнинг барчаси муҳайё эди ва бу Аллоҳ таолонинг устозимизга кўрсатган улуғ марҳамати бўлган. Қуйида эса устозимизнинг зикр қилинган мақом-мартабаларга эришиш йўлидаги қилган хизматлари ва чеккан заҳматлари тўғрисидаги баъзи маълумотларни келтириб ўтамиз.\nҲазрат 1989 йил Ўрта Осиё ва Қозоғистон мусулмонлари идораси раиси, муфтий бўлиб сайландилар. У зотнинг қадамлари қутлуғ келиб, ўша йили омматан барча дин вакилларига анчагина эркинлик ва енгиллик берилди. Бунинг самараси ўлароқ, Шайх ҳазратлари жим ўтирмадилар. Балки Ислом динининг ривожи ва мўмин-мусулмонларнинг диний эрки-ю ҳуррияти учун жон фидо қилиб хизмат кўрсатдилар. Бу борада ҳеч нарсадан ҳайиқмасдан, фақатгина олға қадам ташладилар. Ва кечани – кеча, кундузни – кундуз демай, тинимсиз холис меҳнат қилдилар. Албатта, Аллоҳ таоло Ўзининг бандасининг ихлос ила қилаётган хизматларини ва минглаб мўмин-мусулмонларнинг дуоларини зое этмади. Балки улар учун Ўзининг раҳмат ва барокатларини ёғдирди. Натижада эса юртимизда юзлаб масжид ва мадрасалар очилди ёки янгидан қурилди, баъзилари эса қайта таъмирланди.\nМинг афсуслар бўлсинки, мустақиллик ва ҳурликка эришганимиз кимларгадир ёқмади. Шу сабабли юртимиз мўмин-мусулмонларининг ўртасига ҳар хил фитна уруғлари сепилиб, натижада турли-туман фирқа, гуруҳ ва жамоалар пайдо бўлди. Улар ўзларининг хориждаги ҳомийлари бўлмиш фитначиларнинг пуч ваъдаларига ишониб, ўз юртининг мўмин-мусулмонлари орасига ҳар хил бузуқ эътиқод ва вайронкор ғояларни тарқатиб, уларнинг бирлигига раҳна солди. Аллоҳга ҳамду санолар бўлсинки, ана шундай оғир ва синовли кунларда Шайх ҳазратлари юртимиз мўмин-мусулмонларининг бирлиги, уларнинг эътиқодий софлиги учун ва фиқҳда ҳанафий мазҳабида мустаҳкам туриб, ҳар хил фитна-ю фасодчи бўлган гуруҳларга эргашмаслиги борасида бор имкониятларини ишга солдилар. Ўша йиллари у кишига осон бўлмагани ҳаммамизга маълум.\nМен мазкур йиллардаги устозимизнинг фаолиятларини IX-X асрда яшаб ўтган Имом Мотуридийнинг хизматларига ўхшатаман. Ўша даврда бутун дунё мўмин-мусулмонларининг соф эътиқодларига раҳна солаётган мўътазилий фирқасига қарши юртимиздан чиққан буюк аллома Имом Мотуридий раҳматуллоҳи алайҳ қандай мардонавор курашиб, қатъий ва метиндек мустаҳкам туриб раддия берган, миллионлаб мўмин-мусулмонларнинг аҳли сунна вал жамоа эътиқодида ибодат қилишлари учун холис хизмат қилган бўлсалар, устозимиз Шайх ҳазратлари ҳам ўз даврларида замон зайли ила пайдо бўлган, ёмғирдан кейинги қўзиқориндек кўпайган фирқалар – “Ваҳҳобийлик” ,“Таблиғ”, “Салафий”, “Акромий” “Ҳизбут-таҳрир” , “Нурчи”, “Маърифатчи” ва “миссионер”ларга ҳам қарши раддия бериб, юртимиздаги исломий муҳитнинг софлигини сақлаб қолишга ҳаракат қилдилар. Бу борада пала-партиш ва режасиз иш олиб боришдан сақланиб, унинг ўрнига ўта тартибли ва босқичма-босқич ислоҳатларни амалга ошириш йўлини танладилар. Мазкур режаларни бажаришни қуйидаги кўринишда ўзларига шиор қилиб олдилар.\nАҳли сунна вал жамоа мазҳаби асосида пок ақийда ва мусаффо Исломга интилиш, Қуръон ва суннатни ўрганиб амал қилиш, исломий маърифат таратиш, салафи солиҳ – улуғ мужтаҳидларга эргашиш, кенгбағирлик ва биродарлик руҳини тарқатиш, диний саводсизликни тугатиш, ихтилоф ва фирқачиликка барҳам бериш, мутаассиблик ва бидъат- хурофотларни йўқотиш.\nУстозимиз Шайх ҳазратлари бир умр ўз шиорларига содиқ қолдилар. Уни амалга ошириш учун ҳар қандай қийинчилик, машаққат, синов, фитна-фасод ва тўсиқларни енгиб ўтдилар. Исломнинг шонли тарихига бир назар соладиган бўлсак, ўтган барча буюк алломалар, жумладан, Имом Абу Ҳанифа, Имом Аҳмад, Имом Бухорий, Имом Сарахсий ва бошқа сон-саноқсиз алломалар ҳам ўз бошларидан ана шундай синовларни ўтказганлар. Бу эса бежиз эмас. Балки Аллоҳ таоло Ўзи суйган бандаларини турли синовлар, қийинчиликлар ва ҳар хил машаққатлар билан имтиҳон қилади. Бундай имтиҳонларда тобланган буюк алломалар эса Ислом динининг софлиги ва мўмин-мусулмонларнинг бирлиги учун жон фидо қилишга тайёр бўладилар.\nУстозимиз ҳам худди ана шундай шонли имтиҳон йўлини босиб ўтган зотлардан эдилар. У киши бу борада хизматнинг бир-икки тури ила кифояланмадилар. Балки юртимиз мўмин-мусулмонларининг эҳтиёжларига қараб турли соҳаларда самарали ижод қилдилар. Халқимиз шўролар даври тузумида диний тарафдан деярли тўлиқ саводсиз ҳолга келган эди. Устозимиз эса шуни ҳисобга олиб, аввало, барчага иймон-эътиқод тўғрисидаги илк маълумотларни тақдим этдилар. Ўша давр ўта таҳликали эди. Мустақиллигимизнинг дастлабки йилларида нафақат юртимиз мўмин-мусулмонларининг ўзаро парчаланиши, балки уларни динидан айириб, муртадга айлантириш учун ҳам астойдил ҳаракат қилаётган “хайрихоҳлар” пайдо бўлиб қолди. Улар гўёки бизнинг юртимизга тараққиёт, маданият ва яна қандайдир қўштирноқ ичидаги буюк мақсадлар ила келар эди. Шайх ҳазратлари шундай пайтларда халқимизнинг ўз дину диёнатини тўлиқ ва моҳияти ила тушуниб олишлари учун “Иймон” китобини ёздилар.\nХалқимизнинг Қуръон ва унинг маъноларини ўрганишликка бўлган қизиқиш-у эҳтиёжларини инобатга олиб, “Тафсири Ҳилол”нинг илк жузларини ҳам нашрдан чиқардилар. Кейинчалик эса олти жилддан иборат “Тафсири Ҳилол” китобининг тўлиқ нашрини тақдим этдилар. Ақийдавий адашиш ва ҳар хил хуружлар авж олиб бораётган пайтда эса уларга раддия сифатида “Сунний ақийдалар”, “Ақоид илми ва унга боғлиқ масалалар”, “Ақидатут-Таҳовия шарҳининг талҳиси” номли китобларини чиқардилар.\nСўнгра фиқҳий мазҳабимиз ҳанафийга қарши ҳар хил фитна-фасодлар пайдо бўлди. Шариатнинг амалиёти борасида тортишувлар, мунозаралар, ҳаттоки даҳанаки жанглар ҳам бўлиб ўтди. Ана шундай пайтда уларга раддия сифатида “Ихтилофлар ҳақида”, кейинчалик эса “Ихтилофлар, сабаблар, ечимлар”, “Дин насиҳатдир”, “Мазҳаблар – бирлик рамзи”, ниҳоят, ҳанафий фиқҳини тўлиқ ифода этадиган уч жилддан иборат “Кифоя” китобини чиқардилар. Ундан кейин эса Исломнинг рукни бўлмиш намоз, рўза, закот ва ҳажга тааллуқли алоҳида-алоҳида “Муфассал намоз китоби”, “Муфассал рўза китоби”, “Муфассал закот китоби”, “Муфассал ҳаж китоби”ни нашр эттирдилар.\nВақт ўтган сари баъзи бир адашган фирқалар ҳадис илми борасида ҳар хил ихтилофларни келтириб чиқарди. Уларнинг даъво қилишларича, мазҳабга амал этиб ибодат қилаётганлар гўёки ҳадис илмидан мутлақо бехабар эмиш. Бу фитна ҳам ўз мазҳабини ҳануз тўлиқ ўрганмаган кўпчилик мўмин-мусулмонларни ташвишга қўйди. Баъзиларида эса мазҳабга тегишли бўлган маълумотларга ишончсизлик руҳини пайдо қилди. Ана шу пайтда устоз Шайх ҳазратлари ўттиз тўққиз мужалладдан иборат “Ҳадис ва Ҳаёт” китобини ёздилар. Бир оз ўтиб, ҳадисларни ўрганиш илмига атаб “Мусталаҳул-ҳадис” китобини чиқардилар.\nКейинроқ эса дунё миқёсида Расулуллоҳ соллаллоҳу алайҳи васалламнинг шахсиятларига нисбатан ҳақоратомуз ҳар хил маълумот ва суратлар тарқатила бошланди. Ана шундай нозик бир пайтда дунёнинг барча таниқли уламолари қатори бизнинг устозимиз ҳам уларга раддия ўлароқ “Расулуллоҳ соллаллоҳу алайҳи васаллам” номли китобларини нашр эттирдилар. Унга қўшимча бўлиб “Оламларга раҳмат Пайғамбар” ҳам нашр юзини кўрди («Ҳадис ва Ҳаёт»нинг 19-жузи).\nФитналар ҳали ҳам давом этаётган эди. Энди фитначилар фиқҳий мазҳабларга эмас, балки тасаввуфдаги мазҳабларга қарши тош ота бошлашди. Шундай таҳликали даврда Шайх ҳазратлари халқимизга тасаввуф тўғрисидаги маълумотларни ҳам тўғри ва соф ҳолатда етказиш фурсати келганини билиб, “Тасаввуф ҳақида тасаввурлар” китобини тақдим этдилар. Бу борадаги фитналар бир оз сусайиб, халқимиз тасаввуф ҳақидаги умумий маълумотларга эга бўлганларидан кейин ушбу маълумотларни янада мукаммаллаштириб, бутун вужудга сингдириб, ҳаётга татбиқ этиш йўл-йўриқларини ўргатадиган уч мужалладли “Руҳий тарбия” китобини нашр қилдилар. Охирги босқичда эса тасаввуф тўғрисидаги энг нозик, дақиқ ҳикматларни ўзида жамлаган беш мужалладли “Хислатли ҳикматлар шарҳи” китобини тақдим этдилар.\nХалқимиз доимо ахлоқ-одобга доир китобларни муҳаббат, завқу шавқ ила мутолаа қилиб келган. Аммо ташқаридан суқилиб кириб келаётган бемазҳаб ҳамда беодоблар бизнинг содда, хокисор бўлган оддий халқимизни мазҳабсизлик ва унинг соясида одобсизликка даъват қила бошлади. Энг ачинарлиси мазкур ғаразли мақсадларини жимжимадор шиорлар ила ўради. Ана шундай пайтда ҳам устозимиз Шайх ҳазратлари халқимизнинг жонига оро бўлиб, Имом Марвазийнинг “Китоб бир вас сила” (Яхшилик ва силаи раҳм китоби) китобини икки жилдли қилиб чиқардилар. Имом Бухорийнинг “Адаб ал-Муфрад” китобларини тўрт мужалладли “Одоблар хазинаси” номи остида шарҳи билан нашр эттирдилар. Кейин эса “Ижтимоий одоблар” китоби ила бу рўйхатга хотима ясадилар.\nОхирги пайтларда “Араб баҳори” номи остида пайдо бўлган фитналар ҳам бутун дунё мўмин-мусулмонларини ташвишга қўйди. Аллоҳга ҳамду санолар бўлсинки, Аллоҳ таоло бизнинг юртимизни устозимиз Шайх ҳазратларидек буюк аллома ила сийлаган эди. Бу зот гўёки ватанимиздаги диний муҳитнинг софлиги ва унинг бирлигини таъминлаш учун Аллоҳ таоло тарафидан берилган буюк неъмат эдилар. Шунинг учун ҳам юртимиз мўмин-мусулмонлари пайдо бўлган янги фитна олдида довдираб қолишмади. Балки аввалги фитначиларга қарши устозимиз қандай раддиялар бериб, диёримиз мўмин-мусулмонларининг бу борада хотиржамликка эришишларига сабабчи бўлган бўлсалар, бунда ҳам худди шундай иш қилдилар. Ва мазкур фитначиларга раддия ўлароқ, “Очиқ хат” китобини тақдим этдилар. Марҳум устозимизнинг саъй-ҳаракатлари туфайли бошқа юртлардаги кўплаб мўмин-мусулмонлар учраган фитналарга бизнинг юртимиз мўмин-мусулмонлари алданмадилар.\nҲа, азизлар, Аллоҳ таоло бизнинг жонажон юртимизга беҳисоб раҳмат ва барокатларини ёғдирган. Улар тўғрисида қиёматгача сон-саноқсиз китоблар ёзилса ҳам, поёнига етказа олмаймиз. Шундай буюк неъматлардан бири ҳақида бир неча сатрларни қоралаган бўлдик. Бу эса Аллоҳ таолонинг буюк неъматларига бепарво, лоқайд ҳамда ношукр бўлмаслигимиз учун бир танбеҳ, холос. Агар устозимиз Шайх ҳазратлари ва уларнинг шонли фаолиятлари, ҳаётлари, ижодлари, фазилатлари, хислатлари ва эришган ютуқлари тўғрисида қанча гапирилса ёки ёзилса ҳам, шунча оз. Биз эса юқорида у зотга тегишли бўлган баъзи маълумотларни мухтасар ҳолатда келтириб ўтдик. Аслида, такрор айтамизки, устозимиз фазилатли Шайх Муҳаммад Содиқ Муҳаммад Юсуф ҳазратларининг мазкур мақом-мартабаларга эришишларида беназир хизмат қилиб, захмат чекиб тарбиялаган қиблагоҳлари, волидаи меҳрибонлари ва устозлари, қолаверса, умр йўлдошлари бўлмиш ҳожи онанинг хизматлари буюкдир.\nСўзимиз охирида номлари зикр қилинганлар ичида вафот этганлари ҳаққига Аллоҳ таолодан мағфират ҳамда раҳмат тилаб дуо қиламиз. Ҳаёт бўлганларига, хоссатан, ҳожи она ва оила аъзолари ҳамда шогирдлари-ю мухлисларига тан-сиҳатлик, тинчлик-омонлик, хотиржамлик, узоқ умр ва мустаҳкам иймон тилаб қоламиз.\n04:25 / 15.03.2017 7675\n18:32 / 14.03.2017 5042\n3289 05:00 / 28.02.2017\n1178 16:00 / 09.12.2018\n2167 12:02 / 20.11.2018\n2929 19:02 / 07.11.2018


Амир Темур – фахримиз, ...\nСоҳибқирон Амир Темурнинг миллий маънавиятимиз, халқимиз ва айниқса ёш авлоднинг буюк аждодларимиз бой меросига бўлган аҳамияти чексиздир. Ушбу жиҳатлар юртимиз бўйлаб кенг нишонланаётган Буюк Соҳибқирон таваллуд топган кунининг 683 йиллигига бағишланган тадбирларда ўз аксини янада ёрқин намойиш этмоқда.\nАмир Темур таваллуд топган кунни юртимиз ва хорижий мамлакатларда кенг нишонлаш эзгу анъанага айлангани бежиз эмас.\nАмир Темур нафақат ўз давридаги энг қудратли давлат асосчиси, илм-фан, маданият ва маънавият ҳомийси, балки ўз вақтида Осиё ва Европа қитъаларида рўй берган тарихий ўзгаришларга ҳал қилувчи таъсир кўрсатиб, дунё цивилизацияси ривожига беқиёс ҳисса қўшган буюк бунёдкор эканлиги кўришимиз мумкин.\nЎрта Осиё халқларининг маънавий тараққиётида Темурнинг диний ва дунёвий билимларга эътибор бериши катта аҳамиятга эга бўлган. Соҳибқирон доимо илм аҳли ва уламо билан суҳбатда бўлиб, қалби тоза кишиларга талпинган. Темур давридаги илм-фан, меъморчилик, санъат соҳалари ўз даврига нисбатан ўта даражада ривожланиб, юксак маънавий бойлик даражасига кўтарилган. Шу даврнинг нодир қўлёзмалари тарихнинг мўъжизасига айланиб қолган.\nКуни кеча, Хоразм вилояти божхона бошқармасида ҳам мазкур санага бағишлаб, Ўзбекистон Республикаси Ёшлар иттифоқи вилоят кенгаши билан ҳамкорликда ёш божхоначи ходимлар ўртасида “Амир Темур – фахримиз, ғуруримиз!”мавзусида иншо танлови ўтказилди.\nТанловда бўлим, гуруҳ ва чегара ҳамда ташқи иқтисодий фаолият божхона постларида хизмат қилаётган 8 нафар ходим иштирок этишди. Танлов иштирокчиларига қайд этилган мавзу бўйича танлов шартлари тушунтирилиб, ҳакамлар ҳайъати томонидан кузатиб борилди.\nТанлов иштирокчилари ёзган иншолар орфографик ва грамматик хатолари, услубий жиҳатдан тўғрилиги, мавзу ва ғоянинг тўлиқ очиб берилганлиги ҳамда таъсирчанлик мезонлари асосида аниқланиб, танловда “Шовот” чегара божхона пости инспектори Ирода Маткаримова ғолиб деб топилди ва вилоят босқичига йўлланмани қўлга киритди.\nБугун, “Ёшлар маркази” биносида Ўзбекистон Республикаси Қуролли кучлари ёш ҳарбий хизматчилари ўртасида ўтказилган иншолар танловининг вилоят босқичида “Шовот” чегара божхона пости инспектори Ирода Маткаримова фахрли III-ўринни эгаллади.\nЁшлар иттифоқи вилоят кенгаши томонидан тадбир иштирокчилари қимматбаҳо совға ва фахрий ёрлиқ билан муносиб тақдирланди.


Мавлуд, Бароат, Қадр, Меърож ва бошқа нишонланадиган кечалар - Musulmonlar\nЮртимизда тақвимга қараб нишонланадиган кечалар қуйидагича; Робиул-аввал 12- кечаси мавлуд, Ражабнинг 1- кечаси Рағоиб, 27- кечаси Бароат ва Мерож кечалари, Шаъбоннинг 15- кечасида Бароат ва рамазоннинг 27- кечасида Қадр кечаси.\nБу кечалар Усмонлилар даврида Султон Салим 2. (1566-1574) замонидан бошланган бўлиб, минораларда қандиллар ёқилиб, халққа эълон қилиниб нишонлангани сабабли “Қандил Кечалари” дея бошланган.\nҚадр кечаси ҳақида Қуръонда алоҳида битат сура тушган. Бу сурада Аллоҳ Қуръонни Қадр кечасида туширганини ва бу кечани минг ойдан яхшироқ эканини билдирган. Бақара сурасининг 185- оятида ҳам, Қуръон Рамазон ойида тушгани аниқ ва очиқ-ойдин айтиб ўтилган. Аммо бу Рамазоннинг 27-кечаси эканлиги ҳақида аниқ далиллар йўқ. Қадр кечаси ҳақидаги ҳадисларга қаралганида, Пайғамбар алайҳиссаломни мўминларга қилган тавсияси Қадр кечаси Рамазон ойининг охирги ўн кунида, айниқса тоқ кунлардан изланиши кераклиги келтирилган. Шунга кўра, Қадр кечаси Рамазоннинг йигирма бир, йигирма уч, йигирма беш, йигирма этти ёки йигирма тўққизинчи кечаларидан бири бўлиши мумкин. Бошқача қилиб айтадиган бўлсак, замонимизда мусулмонлар тарафидан қутлаб чиқилаётгани каби ҳар ким учун билинган аниқ бир кеча эмас, аксинча Қуръонда ҳам суннатда ҳам яшириб қўйилган бир кеча. Бу борадаги соғлом ривоятлардан кўриниб турибдики, ҳатто Пайғамбар алайҳиссаломни ўзи ҳам Қадр кечаси Рамазоннинг қайси кечасида эканлигини билмас эди!\nБир куни Ойиша онамиз Росулуллоҳга: “Эй Аллоҳнинг элчиси! Қадр кечасини қайси кеча эканини билсам, у кечада қандай дуо қилай?”- деб сўраганида, у киши: “Мана шу дуони ўқи”,- деб буюрган:\nБарот – кишининг мажбуриятдан озод қилингани ёки мажбурияти йўқ, деган маъноларни билдирувчи Араб тилидаги бароа-бароат калимасининг туркчалашиб қолган шаклидир. Шаъбон ойининг 15-кечасида Мусулмонлар Аллоҳни афв ва мағфирати ила гуноҳларидан кечирилиши умидида у кечани бароат кечаси дея номлашган.\nБароат кечасини фазилати ҳақида Пайғамбар алайҳиссаломдан нақл қилингани айтилган бир қанча ривоятлар бор. Булардан бирида, Аллоҳ у кечада дунё осмонига тушиши, Қалб қабиласини қўйларининг туклари (кўплигини билдириш учун ишлатилган калима) қадар инсонни кечириши ва Аллоҳга қилинган барча дуоларни қабул қилиниши айтилган. Аммо бу ривоятни ўз китобида келтирган Имом Термизий (вф. 297/892) ва унинг устози Бухорий (вф. 256/870) ва бошқа бир қанча олимлар бу ривоятни занжирида муаммо бор эканини, яъни бу ривоятлар жуда ҳам заиф эканини, бу ривоятларга амал қилиб бўлмаслигини билдиришган.\nБароат кечасининг фазилатлари ҳақида Сунани Ибн Можада ҳам иккита ривоят бор. Ҳадис олимлари ўша ривоятларни ҳам заиф эканини айтишган.\nМуфассирлардан Абу Бакр Ибну Арабий (вф. 543/1148) бу кечани фазилати ҳақида бир дона ҳам саҳиҳ/соғлом ҳадис йўқлигини, ҳамда бу кечанинг фазилатлари ҳақида ҳадис дея айтиб юрилган гапларга асло қулоқ тутилмаслиги кераклигини таъкидлаган.\nРостдан ҳам, Пайғамбар алайҳиссалом ва саҳобалардан масжидларда бу кечани жонлантириш учун бир марта бўлса ҳам тўпланганлиги, бу кечага хос дуолар ўқишгани, бугунги кунда юртимизда амалга оширилаётгани каби бу кечага хос намоз ўқишгани ҳақида бирорта ҳам ҳадис ривоят қилинмаган.\nБаъзи бир кишилар Духон сурасида келган: “У кечада ҳар бир ҳикматли буйруқ айрилади ва ҳузуримиздан бир амрга алоқадор бўлган нарсага йўналтирилади.” (Духон 44/4-5) оятларига қараб, у кеча Шаъбон ойининг 15-кечаси бўлган бароат кечаси эканини айтишган. Шунга асосланиб, Аллоҳ таоло у кечада инсонларни ризқини тақсим, ажалини тайин ва келгуси Шаъбон ойининг 15-кунига қадар барча нарсаларга тақдир этишини, хуллас бу кечада қилинадиган барча дуолар ва ибодатлар мутлақо шартсиз ва қайдсиз қабул бўлишини иддао қилишган. Шундай қилиб, Пайғамбар алайҳиссалом ва саҳобаларидан бирортаси ҳам қилмаган бир ишни бу кечага хос ўлароқ бир қанча ибодатларни ўртага чиқаришган. Ҳолбуки, Аллоҳ таоло айнан ўша сурада шундай буюрган:\n“Ҳа Мим. Бу равшан китобга қасамки, Биз уни ростдан ҳам муборак бир кечада туширдик. Чунки Биз огоҳлантирувчимиз. У кечада ҳар бир ҳикматли буйруқ айрилади ва ҳузуримиздан бир амр-ла алоқасига йўналтирилади.” (Духон 44/1-5)\n“Рамазон ойи – инсонлар учун раҳбар бўлган ва уни очиқлаб берувчи оятлардан ташкил топган Қуръон – Фурқон нозил қилинган ойдир.” (Бақара 2/185)\n“Шубҳасизки, Биз Қуръонни Қадр кечасида тушурдик.” (Қадр 97/1)\nАксарият олимлар ҳам Духон сурасида келган бу “муборак кеча” Қадр кечаси деб айтган. Абу Бакр Ибн Арабий бу ҳақда шундай деган:\nБундан ташқари, бароат кечасида ўқилиши керак деб айтиб юриладиган “Бароат кечаси намози” ҳам халқ орасида тилдан-тилга ўтиб кенг тарқалган. 100 ракатдан иборат бўлган бу намозни ҳар бир ракатида Фотиҳа ва 10 марта Ихлос сураси ўқилиши айтилади. Манбаларда келтирилишича, Бароат кечасига оид ҳеч қандай намоз йўқ. Ғаззолий бу кечада ҳар бир ракатида Фотиҳадан кейин 11 марта Ихлос сурасини ўқиб адо этиладиган 100 ракат, ёки ҳар ракатида Фотиҳадан кейин 100 марта Ихлос ўқиб адо этиладиган 10 ракатли намоз жуда ҳам савобли бир намоз экани ҳақида бир ривоят келтирган (Иҳё, 1/203). Лекин Иҳёи Улумиддин китобидаги ҳадисларни танқид қилган Зайнуд-дин ал-Ироқий ва Имом Нававий бу ҳадисни асли йўқ эканини айтган. Бу намозни бир бидъат эканини айтган Имом Нававий бу мавзуга алоқадор қилиб келтирилган Қутул-Қулуб ва Иҳё-и Улумиддин китобларида келган ривоятларга алданиб қолинмаслик керак деган (ал-Мажмуъ, 4/56). Алийюл-Қори ҳам бу ривоят тўқиб чиқарилган ёлғон ривоят эканини билдириб, бароат кечаси намози ҳ. 400 (м. 1010) йилдан кейин Қуддус шаҳрида ўртага чиққанини қайд этган. Бу намозни илк маротаба ҳ. 448 (м. 1056) йилда Қуддусда Масжиди Ақсода ўқилгани ва вақт ўтиши билан бу намоз кенг тарқалиб гўёки бу намоз суннат намозлар каби қарши олинадиган бир намоз ҳолига келиб қолгани ҳам ривоят қилинади.”\n Қаранг Юсуф Қарзовийни ражаб ойи ҳақида берган фатволаридан бири: http: //www.islamonline.net/servlet/Satellite?cid=1122528600570&pagename=IslamOnline-Arabic-Ask_Scholar%2FFatwaA%2FFatwaAAskTheScholar\n Насоий, Ийдайн 22; Ибн Можжа, Муқаддима 7.\n Абу Муҳаммад б. Ҳазм, ал-Иҳким фи усулил Аҳком, Дорул-Ҳадис, Қоҳира, 1984, 6-ж, 225-с.\nБароат Қадр Мавлуд Мерож